text:
संगम सहित्य एवं सांस्कृतिक समिति महोत्सवÓÓ अपन 18 बछर पूरा करीस। ये वार्षिक कार्यक्रम म माई पहुना छत्तीसगढ़ के संस्कृतिमंत्री अजय चन्द्राकर अउ भाई संतकवि पवन दीवान रहिन। मां सरसती के पूजा के बाद पहुना मन ल साहित्य पुस्तक भेंट करके पुष्पहार ले सुवागत करे गीस। समिति के सचिव पुनूराम साहू 'राजÓ ह भाई पहुना के सम्मान म अभिनन्दन पत्र पढि़स अउ धान के झालर के संग समिति के स्मृतिचिन्ह भेंट करिस।
गजानन्द देवांगन के लिखे काव्य संग्रह ''गीत तेरे नामÓÓ डॉ. दशरथलाल निषाद के गजल संग्रह साहिल और केवल छल अउ जे.आर. सोनी के काव्य संग्रह व्यास पनघट के विमोचन होईस।
सम्मान समारोह के कड़ी म डॉ. परदेसीराम वर्मा, भिलाई ल संगम गजानन्द साहित्य सेवा सम्मान, अशोक पवार धमतरी ल संगम प्रेम ललिता समाज सेवा सम्मान, आत्माराम कुम्भज ल संगम तुलसी मानस सम्मान, वरिष्ठ स्वतंत्रता संग्राम सेनानी केयूरभूषण ल संगम देवनाथ सेनानी सम्मान, युवा रचनाकार मनेश्वर आडिल 'ध्येयÓ ल संगम सिरोतन सृजन सम्मान गीताराम साहू ल संगम छबि आकार सम्मान अऊ युवराजपुरी गोस्वामी पोटियाडीह धमतरी ल संगम पर्यावरण बोधनी सम्मान देय गीस। सम्मान म श्रीफल, प्रतीकचिन्ह अउ नगद राशि भेंट करें गीस।
माई पहुना अजय चन्द्राकर ह पहिली समिति के 18 बछर पूरा होय बर पदाधिकारी मन ल बधई दीस। कहिन के समिति के पदाधिकारीमन अपन सीमित संसाधन के बावजूद साहित्यिक अउ सांस्कृतिक गतिविधि मन ल नवा ऊंचाई तक पहुंचाये हावय। ये ह प्रदेस बर गौरव के बात आय। समिति बर स्वेच्छा अनुदान के रूप में पच्चीस हजार रुपिया देय के घोसना करिस। विधायक श्रवण मरकाम संग्रहालय के सराहना करिस। ये संग्रहालय म छत्तीसगढ़ म प्रचनित जुन्ना पारम्परिक कृषि औजार अउ घरेलु उपयोग के जिनिस ढेंकी, जांता, मूसर घानी, मोरा, खुमरी, दौंरी, कमरा, लोटना, सील- लोडि़हा, नांगर, कोप्पर, बक्सर रखे गे हावय। ये ह अब लुप्त होवत हावय। छत्तीसगढ़ के संस्कृति के रक्छा अउ सुरक्म्छा करेबर समिति के सदस्य मन ल धन्यवाद दिस।
''छत्तीसगढ़ की ग्राम्य संस्कृति तब और अबÓÓ ऊपर चर्चा सत्र म चर्चा होईस। डॉ. परदेसीराम वर्माजी कहिन- ''आज आधुनिकता के चकाचौंध अउ पाश्चात्य संस्कृति के संक्रमण के कारण हमन अपन मूल्य ग्राम्य संस्कृति ल भूले लगगे हन। हमन ल अपन संस्कृति के मूलस्वरूप में परम्परागत सुरक्छित रखे बर संकल्प लेना चाही। समारोह के अध्यक्षता करत पवन दीवानजी छत्तीसगढ़ के महिमा, महानता अउ मां कौशिल्या ऊपर अपन बात रखत कहिन के माता कौशल्या छत्तीसगढ़ के बेटी आय। एखर जानकारी अधिकतर छत्तीसगढ़ वासी मन नई जानय। आज माता कौशिल्या के गाथा ल खोजे के प्रयास करना चाही। अन्य वक्ता मन घलो येखर ऊपर अपन विचार रखिन। कार्यक्रम के संचालन आत्माराम साहू करिन अऊ आभार व्यक्त जे.आर. साहू करिन। कार्यक्रम म समिति के सदस्य मन के पूरा योगदान रहिस हे।


c: text/html

text:
आजकाल जेला देखबे तेला मुंह-कान ल बांधे के फैसन होगे हे। चिन्हारी घलो नई आय। चिन्हारी घलो कहां ले आही सबो मुंह-कान ह तो तोपा गेहे। आंखी भर ह जुगुर-जुगुर दिखत रहिथे। अइसने मुंह-कान ल बांधे कोनो स्कूटी मेंं जावथे त जरूर जान ले कि येहा कोनोंं मेडम आय। मेडम मन के आय ले अइसने बांधे के चलन जादा बाढग़े हे।
बस स्टेशन या कोनो चौक में जाबे त दू-चार झन अइसने मुंहू बांधे मेडम मन जरूर खड़े रहिथे। कतको मेडम मन खांध में बेग लटकाए रहिथे अऊ चसमा घलो पहिने रहिथे। कतको झन ल रोज-रोज देखत रहिथे तभो चिन्हारी नइ आये। काबर कि ओकर मुंहू बांधे के साफी अऊ बेग ह बदल जाथे। कतको झन ह उहीच-उहीच साफी ल बांधे रहिथें त साफी ल देख के चिन्हारी आ जाथे। नौ बजे के बेरा में बस में चढ़बे त अइसने चार-छ: मेडम जरूर बइठे राहे, अतका जोर-जोर से बात करत रहिथे कि जानो-मानो बस ल उही मन खरीद डारे हें। किसम-किसम के गोठ-बात ओकरे मन से सुन ले अलग-बगल बइठइया मनखे मन चुपचाप ओकर मन के बात ल सुनत रहिथे अऊ मने मन हांसत रहिथे।
हमर छत्तीसगढ़ में माओवादी मन ह गांव शहर सब जगा खुसर गेहे, अऊ अइसने मुंहू ल बांधे रहिथे त चिन्हारी तक नइ आय। तेकरे पाय आसानी से अपन काम ल अंजाम दे देथें। कोनो जगा भी बड़े दुरघटना घट जाही त एमे आश्चर्य के कोनो बात न नई रहे। कुछ दिन पहिली सरकार ह अइसने मुंहू बांधे मना करे रिहिसे। दू-चार दिन जुरमाना घलो लगाइस। वोकर बाद टांय-टांय फिस्स होगे। प्रशासन ल चाही कि येकर उपर सख्ती से कार्रवाई करे ताकि एकर आड़ में कोनो गलत धंधा या दुरघटना मत होय।
-महेन्द्र देवांगन 'माटी'
गोपीबंद पारा पंडरिया
बीरधाम

robotstxt: allowed

filter: keep


text:
सुधा वर्मा
सरद पुन्नी के दिन पहिली रयपुर म कवि सम्मेलन होवय। स्टेसन रोड डाहर जब ये कवि सम्मेलन होवय तब दुरिहा-दुरिहा के मनखे मन येला सुने बर हावय। पुन्नी के दिन कवि हिरदय उफने ले लग जथे। सही बात आय। जब चांद ह धरती के तीर म आ जथे अउ धरती ल अपन खूबसूरती देखाथे। चंदा ह धरती के खूबसूरती ल देखथे।
सही तो आय बारिस खतम हो जते। धरती के पियास बुझा जथे अउ हरियर धरती अपन हरियाली ल अइसे देखाथे जइसे हरियर चादर ओढ़े हावय। हल्का-हल्का सीत परे ले धर लेथे। ये सीत के बूद पहिली तो पाना मन म दिखय फेर अब दूसित पर्यावरन के कारन नई दिखय। गांव सहर म पोतई-लिपई पूरा हो जथे या फेर पुन्नी के अंजोर म आखिरी काम चलत रहिथे। घर-घर के अंगना द्वार साफ-सुथरा हो जथे। गोबर म लिपाय सुन्ना अंगना म चउंक पूरा जाथे। सरद के सुवागत बर घर के अंगना द्वार म चउंक पूरे जाथे। सरद रितु म रास धर के अंगना म आथे। ये रास के अगोरा म घर द्वार सब चकचक ले दांत निकाल के हांसत हावय अइसे लागथे।
दसेरा म नवा खाय जाथे, सरद पुन्नी ले देवारी तक धान पाके ले लग जाथे। देव उठनी ले धआन के कटई सुरू हो जाथे। कई जगह जल्दी धान आ जथे। अइसे लागथे के ये सरद पुन्नी के चंदा हमर ये तइयारी ल देखे बर आ जथे। ये चंदा अमरित बरसाथे अइसे कहे जाथे। ये दिन सर्दी, खआँसी, अस्थमा के दवाई घलो देय जाथे। ये पेड़ के छाल आय जेन ल एक खास दिन निकाले जाथे, ओखर बाद ओखर चूरन तइयार करे जाथे। ये चूरन ल फोकट म बांटे जाथे। ये चूरन ल खीर के संग खाए जाथे। सरद पुन्नी के दिन ये दवई के संग म कई जगह खीर घलो देथें।
कई जगह खुल्ला जगह म खीर बनाये जाथे। अइसे समझे जाथे के सात लेबारह बजे तक चंदा ले अमृत बरसथे। ये अमृत खुल्ला म बनत खीर म समावत रहिथे। ये खीर परसाद के रूप म अमृत सरिख बांटे जाथे। काबर के येला अमृत ही समझे जाथे। घर-घर खीर बनाये जाथे। खीर ल घर के अंगना म, छत म रखे जाथे। ओखर बाद जब आधा रात होथे तब येला खाए जाथे। अस्थमा वाले मन घर म घलो खीर व दवई डार के खाथें। खाये के बाद पसीना ऊपर परथे तब दवाई जादा असर करथे।
ये चंदा सबके धियान अपन डाहर खिंचथे। कवि हिदय येखर ऊपर कई-कई ठन कविता लिखथे। साथ ही ये चंदा के नीचे बइठ के रंग-रंग के कविता सुनाथें घलो। फेर कवि हिरदय अब चंदा ऊप कमती रिझथे। बहुमंजिली इमारत, घना बसे नगर के बीच चंदा अब दिखय नहीं। पर्यावरन अतेक दूसित होगे हावय के चंदैनी तो दिखय नहीं; चंदा घलो धुंधला जाथे। ओखर खूबसूरती अब कई जगह दिखय नहीं। बांचे समय म आज लोगन अपन समय ल दूरदरसन देखे म गंवा देथे। असो सब झन सरदपुन्नी के चंदा ल देखव। प्रकृति के सुघ्घर खूबसूरती ल देखे बर भुलाहू झन।


text:
सुधा वर्मा
छत्तीसगढ़ म एक अइसना दाग लगगे हे जेखर चर्चा हमर देस के राजधानी दिल्ली म होवत हावय। दूरदरसन के हर चैनल म होवत हावय। टाइम्स नाऊ चैनल म चर्चा के माध्यम ले दूसर देस तक छत्तीसगढ़ के बिलासपुर ल सब जाने ले लगगें। नांव ल जनवाना, बहुत अच्छा बात आय फेर दाग लगा के नहीं।
रयपुर के दाऊ कल्याण सिंह अस्पताल म दूरिहा-दूरिहा ले मनखे आवत रहिन हे। एक समय अइसे अइस जब ओखर ऊपर ये प्रश्न खड़ा होगे के इंहा आने वाला मनखे मन के संख्या वापस जवइया के संख्या ले दुगुना कइसे रहिथे। इंहा अवइया मनखे के जीवित जाए के उम्मीद कम राहय। आज ये अस्पताल ह बाढ़ के 'मेकाहाराÓ के रूप ले ले हावय। सरकारी डॉक्टर जब तक सरकारी रहिथे तब तक ओखर काम कम अउ आराम ज्यादा होथे। उही डॉक्टर जब प्राइवेट हो जथे तब काम ज्यादा अउ आराम कम हो जथे। इलाज करे के ईमानदारी ज्यादा आ जाथे। काबर के इंहा पइसा आथे। जतका ज्यादा काम ओतका ज्यादा पइसा।
सरकारी म ईमानदारी काबर नई राहय, ये हा सोचे के बात आय। पहिली बात तो हर कोई मेहनत ले बांचना चाहथे। गांव के मरीज मन बर मितानिन अउ आंगनबाड़ी कार्यकर्ता ल अस्पताल लेगे बर कुछ पइसा मिलथे। आंखी के ऑपरेशन बर, जचकी बर, नसबंदी करे बर। जब ये सब मरीज सकलागे अब फटाफट जांच करके दवाई देथे। दवाई के सुद्धता ऊपर प्रस्न खड़े रहिथे काबर के बिना पढ़े-लिखे मनखे ल कालातीत दवाई दे दे जाथे। सरकारी अस्पताल के दवाई बाहिर म बेचा घलो जाथे। जइसे के सैम्पल के दवाई ल एक डॉक्टर बेच के पइसा कमाथे। सरकारी खरीदारी म घलो कमीशन बंधे रहिथे। तभे तो स्प्रिट के खरीदारी म उही ल आर्डर देय गीस जेन ल मोतियाबिंद के ऑपरेशन म कई झन के आंखी खराब होय के कारण बरखास्त करे रहिन हे।
अभी-अभी नसबंदी के ऑपरेशन के बाद 13 महिला मरगें अउ कई झन के हालत खराब हावय। पहिली बात तो पांच घंटा म 83 ऑपरेशन कइसे करे गीस। ऑपरेशन के औजार ल स्टरलाइज (कीटाणुरहित) नई करे गीस होही। स्प्रिट के सुद्धता ऊपर प्रस्न तो खड़ेच्च हावय। साथ ही ऑपरेशन कुरिया ल कीटाणुरहित करे गे रहिस हे, के नहीं? जांच होय बिना दवाई ल जला देय गीस। जेन दवाई ल खाली पेट नहीं खाना चाही। ब्रुकेन ऊपर वइसे भी बैन लगे हावय।
बाद म पता चलिस के जेखर छोटे लइका रहिस हे तेनो मन ल ऑपरेशन करे बर फुसला के लाये गे रहिस हे। सरकारी काम म एक टारगेट बनाए जाथे,जेन ल पूरा करे बर ये सब काम होईस। बांचे काम ल ऑपरेशन के औजार अउ दवाई ह पूरा कर दिस। चिकित्सा के छेत्र म कहे जाथे चिकित्सक भगवान होथे, वो ह जीवनदान देथे। फेर छत्तीसगढ़ म तीन बेर चिकित्सक हत्यारा कइसे बनगे? बच्चादानी कांड, मोतियाबिंद कांड, ओखर नसबंदी कांड। आज जेन राज के मुख्यमंत्री एक डॉक्टर हावय तिहां अइसना कांड होना जम्मो डाक्टर मन बर शर्मनाक आय। जीवन देवइया डॉक्टर ऊपर हर मनखे बिस्वास के साथ अपन आप ल छोड़ देथे। तेन डॉक्टर के जिम्मेदारी सिरिफ ऑपरेशन तक नई राहय। दवाई ले के औजार तक रहिथे। एक डॉक्टर अतेक गैरजिम्मेदार कइसे हो सकथे, जेन ह कीटाणुरहित करे के प्रक्रिया ऊपर धियान नई दे सकिस। आखिर मरीज के जीवन डॉक्टर के पेसा ले ही जुरे रहिथे। स्वस्थ मरीज एक सफल चिकित्सक के सफलतापूर्वक चिकित्सा पद्धति ऊपर एक मोहर लगा देथे। ये मोहर म दाग लगना याने चिकित्सक ऊपर दाग लगना। अभी तो ये दाग अतेक गहरा कर देय गे हावय के देस के बाहिर तक बिलासपुर के नाम पहुंचगे हावय। अतेक ऑपरेशन के एक स्वस्थ रिकार्ड बनतिस अउ छत्तीसगढ़ के नांव रोसन होतिस त कतेक अच्छा होतिस।


text:
दुरगा सप्तसती मं लेख हावबे कि देवी मां दुरगा तीनों लोक के भला करे बर छ: गोड़ वाला असंख्य भ्रमर (भांवर माछी) के रूप धर के अरुण नांव के भयंर दैत्य के वध करे रिहिस हे तब ले माता के एक नांव भ्रामरी पडि़स। दस बजे के बाद पहाड़ के खोह भावर माछी के छत्ता ले मंूदा जथे। सरधालु मन के चढ़ाय नारियल, रुपिया पइसा, सोना, चांदी उहीचे छोड़ के आ जथे।
देवी भागवत पुरान मं लिखे हे कि परजापति दक्छ ह बिरस्पतिसव यग्य मं जम्मो देवता मन ल नेवता दिस फिर अपनेच रउहत बेटी सैलसुता अऊ दमांद शंकर ल घुस्सा के सेती छोड़ दिस। पति के अपमान ल सैलसुता नइ सह सकिस तब रिया के अपन देह ल योगाठिन म भसम कर डारिस। तदोपरान्त सोक मं डूबे सिव सती के सव ल धरके ऐती-तेती भटके लागिस। तब जगत कल्याण के खातिर भगवान बिष्णु ह चकरा सुदरसन ल छोड़ के सती के मरे देह ल खंड-खंउ कर दिस। जेन जघा ये टुकड़ा गिरिस वोहा सक्ति पीठ कहलाइस। देवी भागवत पुरान म 108, कालिका पुरान मं 26 शिवचरित्त मं 51 दुरगा सप्तसती अउ तंतरा चुड़ामनी मं ये सक्तिपीठ के संख्या 52 बताय गेहे। फेर जिहा देवी माता के सक्ति के महिमा भगत मन के बीच मं बगर जथे वोहा सक्ति पीठ कहलाय ल धर लेथे। अइसनाहा ममतामयी देवी के गुनगान जम्मो सरद्धालू सरधा भक्ति अऊ पूरा विश्वास ले करके अपन मनौतीपूरा करथे। सहिच गोठ आय। पारकिती के अगाध सौंदर्य के गोद मं टिकरी पहाड़ी दमकत हे जिहा सक्ति स्वरुपिनी माता निरई निराकार रूप मं विराजे हे। माता के रूप कोन्हों ल नई दिखय काबर कि वोहा आदिरिव्य हावय। बच्छर भर मं सिरिफ एक घांव चइत नवरात के पहिली इतवार के दिन बिहनचे जुवार माता के दरबार ह खुलथे। बरेचजान पहाड़ जेमा उपर चइघे के कोन्हों जुगाड़ नइये। बरे-बरे पथरा अऊ रुख राई ल धरके घातेच मुसकुल मं देवी मइया कके दरबार तक पहुंचे जाथे। जिन्हा के रूप मं माता के ठउर चटटन के खोह ल माने गेहे। उहंचे के मनखे ह बतइस कि दस बजे के बाद खोह मूंदा जथे। इही दिन ल भगत मन जातरा मेला के रूप मं मनाथे। अऊ देवी निरई ल अड़बउ़ मनोकामना लेके सोरियाथे।
छत्तीसगढ़ राज मं धमतरी जिला के मगरलोड़ विकासख्ण्ड के आखिरी छोर मं बसे गांव मोहेरा के पक्छिम दिसा मं करीब डेढ़ किमी क्ै दूरिहा म सउहत तीन सौ गज पहाड़ चढ़े के बाद निरई माता के जघा पहुंचे जाथे। मगरलोड ले 35 किमी, गरियाबंद ले 12 किमी राजधानी राइपुर देवभोग राजमारग ले बारुका के मोहेरा घाट ले 70 किमी दूरिहा हावय। आवागमन बर खुद के या फेर किराया के गाड़ी मं पहुंचे जा सकत हे। आम धारणा हे कि जातरा मेला मं माईलोगन के जाना मना हे फेर निरई माता के जघा नारा परानी मन नइ जाय अऊ सुहाग के जीनिस कुमकुम बंदरन, गुलाल तक स्वीकार नहीं करय। सिरिफ नारियल, धूप, अगरबत्ती, फूल संग मनौती के अनुसार धातुएं समर्पित करे जाथे। किवदंति हावय कि लगभग दू सौ बच्छर पहिली मोहेरा गांव के मालगुजार ह निरई माता के पूजा पाठ करे बर पुजारी ल छ:एकड़ जमीन दान मं दिस। पुजारी माता के भक्ति करके घातेच सक्तिसाली अऊ कोन्हों भी ल अपन बस मं करे के वरदान पागे। वोहा माता के सेर ल नांगर फांद के खेतल जोतय। ऐतीबर देवी माता ह पुजारी बर रोज दिन भोजन लाय, जेेला मया लगा के खाय फेर पुजारी के गोसइन लाय तेला नइ खाय। इंकर ले वोकर मन म संका होय लोगिस अऊ एक दिन दूनों झन संघरगे तब पुजारिन ह नारी द्वेसवस माता सन झगड़ा करें लागिस, झगरा करत-करत जंगल मं पहुंच गे। आखिरी मं माता ह पुजारिन ल सराप दिस कि आज के बाद कोन्हों माइलोन मोर तीर नई आ सकय अऊ सुहाग के जीनिस मोला स्वीकार नइये कहिके लुका गे तब ले निरई माता ह अदृस्य हे।
दरस करे बर सरधालु मन बिहनचा ले जुरिया जथे। पुजारी बइगा सन अदृस्य स्वरूपा पहाड़ी मं जाथे। इही बेरा कोन्हों दूसरित विचार अउ सरिरिक समुद्धि जइसे मंद-मउहा पीके जाथे तेन ल तुरते माता के परकोप ल भोगे बर परथे। बताथे कि जहरीला जीव-जन्तु या फेर भांवर माछी सोज्झे हमला कर देथे। दुरगा सप्तसती मं लेख हावबे कि देवी मां दुरगा तीनों लोक के भला करे बर छ: गोड़ वाला असंख्य भ्रमर (भांवर माछी) के रूप धर के अरुण नांव के भयंर दैत्य के वध करे रिहिस हे तब ले माता के एक नांव भ्रामरी पडि़स। दस बजे के बाद पहाड़ के खोह भावर माछी के छत्ता ले मंूदा जथे। सरधालु मन के चढ़ाय नारियल, रुपिया पइसा, सोना, चांदी उहीचे छोड़ के आ जथे। कोन्हों लालच मं आके चोरी करके अपन संग लान लेथे तेनला तुरते सजा भोगे बर परथे। इही धारणा से उहां कही जीनिस केचोरी नइ होय।
इहां बलि परथा चलथे। इही दिन सैकड़ो बकरा, कुकरी के बलि दे जाथे। फेर बलि पहाड़ के खाल्हे मं। जुन्ना गोठ आय के एक घांव पुजारी बइगा ह बलिचढ़ा के खाल्हे उतर गे अऊ कटार ल भूलागे। वापस लायबर पहाड़ी मं गिस त देखिस कि देवी माता मन के सभा लगे रहाय। पुजार ल देखके निरई माता के घूस्सा बाढग़े अऊ कटार ल जोर ले फेंक के कहिस कि आज ले सिरिपु इहां पाच नारियल ही फूटही। बाकी ज्ममो अनुष्ठान खाल्हे जिहा कटार गिरे हे उही जघा होही। पहाड़ी म आज तक मंदिर के निरमान नई होय हे अऊ सिढिय़ा तक नई बने हे, जानकार मन बताथे कि ये कार्य असम्ीाव हे अरथात् माता जी ल भौतिक सुख पसंद नइये वोहा प्रकृति से घुलमिल के रहना चाहथे।
निरई माता के निवास इस्थान अत्यंत मनोरम हे। नानचुन बरेजान रूखराई के झुरमुट, पहाड़, के ऊंचाई मन मोह लेथे। छोटे-छोटे करिया पथरा अड़बड़ सुघ्घर रखाय हाबे। एजघा के सुन्दरता एक ठन नावा जिग्यासा ल जन्म देथे।
संतोष कुमार सोनकर मण्डल
गरियाबंद


text:
Folder desktop pack Free icon We have about (16) Free icon ico, png format in (1/1) pages
Popular tags: folder desktop pack folder desktop desktop pack desk minium2 leopard iphone white hosting mac folders artcore 3 gaia 10 legendora album arts
folder desktop pack folder desktop desktop pack folder desktop pack windows desktop folder icon pack windows 7 desktop folder icon pack desktop folder icon pack windows 7 desktop folder icons pack desktop folder icons pack windows 8 desktop folder icon pack windows desktop folder icon pack download windows 7 desktop icons folder pack desktop folder pack windows 8 folder icon pack windows xp folder icons pack windows folder icons pack apple window folder icons pack windows 3d folder icons pack folder icon pack windows 7 folder icons pack 3d folder icon pack vista folder icon pack folder icons pack windows 8 folder icons pack download cool folder icons pack windows folder ico pack windows 7 folder icons pack for movies windows folder icons pack book color folder icons pack icons folder style pack windows 7 folder icon pack xp folder icons pack music folder icons pack windows library folder icons pack folder set pack for mobile phone apple folder icons pack windows 8 folder icons pack folder icons pack 32x32 free zip folder icons pack game folder icon pack folder blue pack large folder icon pack osx folder icons pack


text:
श्रीमती अनुरिमा शर्मा
नोनी हो काली भिनसरहा हे फूलेरा पूजा करते साठ फरहार बासी खाए बर आहूं, तुम्हर भऊजी मन हा रोटी-पीठा बना के राख देहें। अमसिया काकी के अतका काहत होइस के जामा अऊ बाला के मन हा गदगद होंगे काबर कि ओमन जानत हें अमसिया काकी ह अतका पेट भीतर लें मया करकें ओमन ला तीजा के बिहान दिन बासी कहि लव के फरहार दूनों खाये बर बलाथें, अऊ जब हमन ओखर नेवता पाके डेहरी भीतरी अमाथन त हमूमन ला काकी के घर-दुआर ह निक लागथे, मार छनछन ले ओखर रंधनी ह छोहा पार के लिपाये रहिथे, अंगना परछी ह चकचक लें औंठियाए, पोंछाए रहिथें, कपाट बेड़ी मन मार रग-रग ले तुरते के तेल-वारनिस लगे कस रहे रहिथे। फेर काकी ल हमन कभू हक-खाए कस नहीं पाए, हमर जाए के आघुच कुआ बाल्टी ले हेरे पानी ल गगरी अऊ हंऊला म तोप ढांक के राखे चूल्हा के आगी ल तीर के मुंधरहा च ले भिनसा पानी बना के मढ़ाए, अगोरत रहिथे। जाते हमन ल भिनसा ल डार के देथे, अऊ जतका देर ले भिनसा पानी नई पीयें राहन तलघस ले काहत रहिथे, 'बेटी हो आघू इहि ला मुुंहु म तुलसी पान डार के पियव, ऐखर ले टोंटा ह नई छोलाए।Ó फेर इही काकी ल देखत जामा ह गुने ल लागिस कि कइसे ओमन अपन नान्हेपन म आठें मनाये के बिहान भए लें इही अमसिया काकी ल अपन भाई-भतीज के अगोरा लेवत देखेे हे अऊ कहूं काकी ल ओखर अंतस जाने बर कोनो पूछ लैं, कि काकी तोला तो परिहारों घलो अइसने हे अगोरत देखे रहेन तभो तोर भाई ह नई आए रहिस। येला सुनते ओ हा मार मुच ले हांस के कहि देवय, 'आने बछर कोनों काम-बूता म फंदा गे रिहिस होही, फेर एसो म आही। बछर के इही सुनत-सुनत ओ मन काकी ल मोटियारी ले सियनहिन होवत देखे रहिन। बात परे म गंवई के ओखर जमाना के जंवरिहा माई लोगिन मन ह गोठियावैं, कि 'अमसिया काकी ह जब नेवरियां बिहा के आए रिहिस तब डोला-परछन के बाद जब बैलागाड़ी ले उतरिस तब अइसे लागिस जानो-मानो सोझ्झे लछमिन दाई ह लकलक ले आए हे। रंग म सांवर रहय फेर नाक-नक्शा ह देखे के लइक रहाय। तहां अऊ बतावयं कि काम-बूता ह ओला भारी उसरय, ओखर जांगर के पार ल कोनो आने बहू-बेटी मन नई पा सकयं फेर जब पठोनी आए के बाद पहलइया तीजा ह नजदीक आए ल धरीस तव निच्चट मरही बरोबर ओखर चेहरा-मोहरा ह दिखे ल धरलिस। आठे ल मना के गांव के जम्मो बहू-बेटी मन हा जब ओरी-पारी अपन-अपन लेवाल संग आए-जाए ल लागिन। तभो ले उही बखत नेवरिया बहू आए अमसिया काकी के अगोरा ह नई सिरइस, पोरा के दिन ले नांदिया-बइला के भोग परसाद बर ठेठरी-खुरमी बना के टीपा-टीपली म धर डरीस। उही संदूक में तीन ठिक लुगरा-पोलखा अऊ साया ल घलो घिरिया के इस्तरी करे बरोबर राखे रहय। फेर पोरा पटके जाए बर जब बहिनी बेटी मन ओरियाए लगिन त काकी ह कइसनो अटका लगा के कुरिया भीतरी रेंग दिस। ओती करू भात के दिन आगे फेर ओखर लेवाल के कोनो सोर पता नई आइस फेर उही बेरा म जब मइके आए बेटी मन पूछत-पूछत ठठ्ठा घलो करे लागिन कि भौजी तोर लेवाल ह कतका बेरा आही कहूं रद्दा के तीर तखार के भूलन कांदा ल तो नई खुंद परीस होही। अइसन, रंग-रंग के गोठ ल सुने बाद घलो अमसिया काकी के आंखी ह नई डबडबाइस अऊ इही कहिके ओमन ल चुपे करा दय कि सांझ-रात ले भाई ह आही अऊ नहीं तव कोनो न कोनो ल मोला लाने बर कका ह तो पठोहिच। फेर जइसन कि वोला भीतरे-भीतर जनाए बरोबर होगे रहाय। ओखर न लेवाल ह आइस अऊ न तीजहा-बर लुगरा। रद्दा देखत मंझनिया ले संझा अऊ फेर रतिहा होगे ततके म काकी के घर तीर के पारा म आए बेटी मन ह पूजा थारी म लुगरा, नरियर, दिया-बाती धरे-धरे फूलेरा पूजा करे बर शंकर के मंदिर म ओरियाए ल लागिन तब अमसिया दाई के उतरे रूप ल देख ओखर सास ह किहिस, 'बेटी तेंहा मोला आज ले ससुरार के संगे-संग मइके के महतारी घलो जान। अमसिया काबर कि तेहा मोर बेटा के पाछू म बिहाए आए हस। तौ तहुं ह मोर बेटी आस, ऐखरे सेती आज ले तेहां इहे करूभात मानबे अऊ फरहार करबें अऊ तोर तिजहा बर जे लुगरा मन आही तेला मोर खोली म राखे पेटी ले हेर के लेआ।Ó अइसन कहिके अपन अछरा म बांधे कुची ल छोरके अमसिया काकी के सास ह ओखर हाथ म धरा दीस, अपन सास के अइसन गोठ अऊ ओखर पाछू के मया ल देखके अमसिया काकी के आंखी डाहर-ले मार तर-तर आंसू ढूले ल धरलिस, अऊ तहां ले आज नवा महतारी बने अपन सास ल आही-बांही भीतरी पोटार के किहिस- 'दाई मैं हा तो महतारी काला कथे कभू नई जानेव, बाबूच ह महतारी अऊ बाप दूनों के मया अऊ दुलार दिस। फेर करम के लेखा ल कोनो नई टार सकय इही के चलते एक दिन बाबूू घलो ह गांव के कोटवार कका ल मोला संऊप के जिनगी ल हार दिस अऊ सरग रेंग दिस फेर ऐती मोर करम ठठा गे काबर के कोटवार कका बेटा-पतो ल मैं ह फूटे आंखी नई सुहावत रेहेंव तभो ले कका के मया पाय के दिन भर घानी कस बइला पेरावंव अऊ भाई-भऊजी ल फूलोए म लगे रहव रेढ़ के बूता काम करवं तब कहुं, पेज बासी मिलय, कका ह इही सब ला देखत उमर होते मोर हाथ ल पिंवरा के गंगा नहाए बरोबर होगेे। ओखर लाचारी के आगू म मैं हा बिन मुंह कस रहिगेंव, तभौ ले सूने हाववं कि मइके के चिरई, कुकुर बर घलो मया लागथे त तो फेर मोर कका के परवार ह एक जनम के माने नता हरय अऊ एखरे सेती आठें मनाते लेवाल के रद्दा देखे ल धरलेंव, फेर अपन मन ल मढ़ा डरेंव इही संसों म, कि जतका भाग म रिहिस वतका मिलगे, अब काबर मन ल छोटकुन करवं तभे जामा, बाला चलो न नोनी हो, फरहार बासी खातेव त महूं ह अपन मुंहु म गंगाजल डारतेंव।Ó दाई के ये हांक ह जब मोर कान भीतरी जनइस त हड़बड़ा के सिंग कपाट के बेड़ी ल हेरे ल धरलेंव, अऊ बाला के संगे दुआरी के आट ल लकर-धकर नहाक के अमसिया काकी के घर म दूनो झिन संगे हमाएन, काकी ह मया करके हमर मन बर लपेटा इढहर कढ़ी, तिखुर अऊ आने रोटी-पीठा समेत जतका खाए-पिए के जिनिस बनाए रिहिस तेला परोस देइस तभे थिरइस। फेर हमर फरहार-पानी करत ले, झट हमर मन बर लाने लुगरा ल भुजा म डार के एक-एक ठिया रुपया अऊ सेंदूर पुडिय़ा ल हाथ म धरा दिस। तभे मैं अऊ बाला दूनो झिन सलाह करके काकी बर पातर आछी के लाए लुगरा अऊ कका बर लाए कुरथा कपड़ा ल झोरा भीतरी ले निकालेन अऊ संगे काकी के देह म डारे ल धरेन त काकी ह कथे- 'बेटी हो मानदान घर के लुगरा पाटा ल झोंक के मैं ह पाप के भागी नई बनव, इहीं पायके ऐला झोराच म धर देंव। काकी के गोठ ल हमन नई सुनत हन तइसे मिटकाए कस करके, काकी ल किलोली करे ल धरलेन अऊ सल्लग केहे ल लागेन- 'हमन ल महतारी मान के ले ले न काकी, काबर कि बेटी ल घलो मइके कहिथें। अतका सुनते मानो काकी के आंखी के आंसू हर अपन हुंकारू दे ल धरलिस अऊ झर-झर टिपके लागीस। फेर हमन का देखथन कि काकी ह हमर मन तीर ले लुगरा अऊ चूरी-चाकी के डब्बा ल झोंक के केहे लागीस- 'तोर कका ल किंजर के आवन दे वोला बताहूं कि कोन कहिथे मोर महतारी नई हें। ऐ देखव मोर लइकुसहा महतारी बने नोनी मन ह मोर बर तिजहा के संगे तुम्हार बर कुरथा कपड़ा घलो लाए हवयं। मैं हा आज इही लुगरा ल पहिन के फरहार करथवं। तुम्हार लाने ल पाछू पहिन हंू। हां फेर तुम्हू मन खोर डहार जाहूं त बुधारू दर्जी मेर अपन कुरथा के नाप छोड़ देहुं। काकी के ये गोठ ल सुनते हमन के जी म खुसियारी लागीस, तभे हमन काकी ल चेताए ल धर लेन काकी संगे फुलेरा ठंडा करे बर तरिया जाबो अऊ तहां ले मैं अउ बाला दोनों झिन सुटूर-सुटूर बैदेही भौजी पारा डाहर रेगे ल धरलेन।
डंगनिया रायपुर


text:
Delete edit image Free icon We have about (5) Free icon ico, png format in (1/1) pages
Popular tags: Edit delete edit image image delete edit edit pencil update quit error terminate close exit cancel file document soft scraps paper doc face
Edit delete edit image image delete edit delete edit image add edit delete view image add edit delete cancel image add edit delete image add edit delete image download add delete edit icon edit image icon edit image icons edit image add delete edit search delete edit edit images add delete edit delete edit add edit image button small delete edit folder edit images user add delete edit document edit images add delete edit user add delete edit icons save delete edit icon add delete edit cancel pack delete button images for download add edit delete add edit delete button icons add edit delete icon edit delete icon 16x16 add edit delete icons icon edit delete add edit delete change edit icon images edit delete update icons edit delete add edit delete change 3d edit delete add user add edit delete


text:
छत्तीसगढ़ राज बने के बाद अउ खास करके छत्तीसगढ़ी ल ये राज म राजभाखा के दरजा मिले अउ छत्तीसगढ़ राजभाषा आयोग के स्थापना होय के बाद छत्तीसगढ़ी लेखन ह भरदरागे हवय। अब उहू मन छत्तीसगढ़ी म लिखे बर धर लिए हेंए जे मन कभू हमन ल संकीर्ण अउ राष्ट्रभाषा-द्रोही होए के आरोप लगावत राहंय। फेर ये भरदराये लेखन म इहू देखब म आवत हवय के लोगन कतकों शब्द मनला बिगाड़ के या फेर आने-ताने शब्द के प्रयोग करके लिखत हावंय।
खास करके मोला अइसन देखे बर ए सेती मिलथे काबर ते मैं कई ठन पत्र-पत्रिका मन के संपादन के बुता म कोनो न कोनो किसम ले जुड़े रहिथंव। एकरे सेती जुन्ना साहित्यकार मन के संगे-संग नवा-नेवरिया मन के लेखन अउ उंकर शब्द चयन के पाला मोर संग परत रहिथे। अलग-अलग क्षेत्र के लोगन के अलग-अलग शब्द चयन संग घलोक मुठभेड़ होवत रहिथे। तब लागथे के अभी तक एकर मानक रूप के निर्धारण या पालन काबर नइ हो पाय हे, जेमा जम्मो क्षेत्र के लोगन एके किसम के शब्द मन के उपयोग कर लेतीन।
उदाहरण खातिर मैं अइसन मनखे के लिखे शब्द अउ वाक्य ल ए मेर रखना चाहत हंव, जेकर छत्तीसगढ़ी के संगे-संग देश भर म एक भाषा-वैज्ञानिक के रूप म चिन्हारी हवय, अउ वो हे, डॉ. विनय कुमार पाठकजी। संगी हो, मैं कोनो नवा-नेवरिया लेखक के लिखे ल जानबूझ के उदाहरण के रूप म नइ रखना चाहंव, काबर ते वोकर लेखन म अंगरी उठाये के अबड़ अकन ठउर मिल सकत हे।
छत्तीसगढ़ राजभाषा आयोग के प्रांतीय सम्मेलन 2014 के स्मारिका के पृष्ठ क्रमांक 10 म डॉ. विनय कुमार पाठक के एक लेख छपे हवय, शीर्षक हे, 'छत्तीसगढ़ के चिन्हारी रूप भाषा-साहित्य के जुबानीÓ। ये लेख के शुरुवात ल बने चेत लगाके पढ़व, काबर ते हम एकरे ऊपर चरचा करबो। लिखे गे हे- छत्तीसगढ़ी साहित्य भारतेंदु युग ले ओगर के आज के इक्कीसवीं सदी के चौदा बछर म हबरगे हे।
अब ये वाक्य ऊपर मोर दू-तीन ठन प्रश्न हवय, आपो मन जुवाब दे के कोशिश करहू। सबले पहला प्रश्न- छत्तीसगढ़ी साहित्य संग भारतेंदु के का संबंध हे? का हिंदी या खड़ी बोली के भारतेंदु के पहिली ले छत्तीसगढ़ी म लेखन होवत नइ आवत हे। हमर इहां लोक साहित्य के जेन खजाना हवय वो ये बात ल सिद्ध करथे के भारतेंदु के पहिली ले छत्तीसगढ़ी म लेखन होवत आवत हे।
हमर इहां के विद्वान मन छत्तीसगढ़ी साहित्य के पहला प्रयोग आज ले 600 साल पहिली सन् 1497 म चारण कवि बलराम राव खैरागढ़वासी ले करे के उदाहरण देथें।
लक्ष्मीनिधी राय सुनौ चित्त के गढ़ छत्तीसगढ़ न गढैय़ा रही
मरदूमी रही नहीं मरदन के फेर हिम्मत ले न लड़ैया रइही।।
एकरो ले आगू बढिऩ त छत्तीसगढ़ी के जुन्ना रूप ल दंतेवाड़ा म सन् 1703 अउ वोकर कोरी भर पाछू आरंग के अभिलेख म घलोक देखे के बात कहे जाथे। संत कबीर के शिष्य अउ वोकर समकक्ष धनी धरमदास के 'जामुनिया के डार मोर टोर देव हो...Ó जइसन रचना मनला घलोक छत्तीसगढ़ी के जुन्ना रूप के उदाहरण खातिर देखाये जाथे। त फेर एला भारतेंदु युग ले ओगरे के बात काबर कहे जाथे। कहूं ये ह छत्तीसगढ़ी ल भारतेंदु माध्यम ले हिंदी के पिछलग्गू बनाय के प्रयास तो नोहय।
मोर दूसरा प्रश्न- 'छत्तीसगढ़ी साहित्य भारतेंदु युग ले 'ओगर के...Ó का साहित्य या भाखा ह 'ओगरथेÓ। 'ओगरनाÓ शब्द ल हमन पानी खातिर प्रयोग करत रेहे हावन के वो कुआं या झिरिया ले तुरते पानी 'ओगरेÓ ले धर लिस गा। फेर भाखा या साहित्य खातिर हम कभू 'ओगरेÓ शब्द के प्रयोग न सुने रेहेन न करे रेहेन। हां भई, भाखा या साहित्य ह 'उद्गरथेÓ वोकर जनम होथे, उत्पत्ति होथे।
मोर तीसरा प्रश्न- छत्तीसगढ़ी साहित्य... आज के इक्कीसवीं सदी के चौदा बछर म हबरगे हे।- सुरता रखव, 'हबरगे हेÓ। मोला लागथे के इहां 'हबरगेÓ शब्द ह वतका अच्छा नइ लागत हे, जतका 'संघरगेÓ जइसे कोनो शब्द लिखे जातीस। बिलासपुर अउ रायगढ़ क्षेत्र म पहुंचे खातिर 'हबरनाÓ शब्द के प्रयोग करे जाथे, फेर रायपुर अउ दुरुग क्षेत्र म 'हबरनाÓ ल टकराये खातिर उपयोग म लाये जाथे। बेलसपुरिहा मन तो कहिथें के- 'लट्टे-पट्टे टेसन हबरेंव रे ददा, नइते गाड़ी छूट जाये रहितीस।Ó फेर रइपुरिहा मन इही 'हबरेÓ शब्द के प्रयोग अइसे करथें- 'लट्टे-पट्टेÓ बांचेंव रे ददा कोठ म हबरगे रेहें, मुड़-कान फूट जातीस।Ó
मोला जिहां तक थोक-मोक जानकारी हे तेकर अनुसार रायपुर-दुरुग के छत्तीसगढ़ी ल ही गुनिक मनखे मन मानक रूप म अपनाये के गोठ करथें। डॉ. विनय कुमार पाठक के छवि एक भाषा-वैज्ञानिक के हवय त उंकर ले अइसन शब्द प्रयोग के आशा करे जाथे, जेला चारों खुंट स्वीकारे जाय।
इही सरलग म मोला स्व. हरि ठाकुर के एक ठन कविता के सुरता आवत हे। उन जाड़ के महीना के संदर्भ म लिखथें:-
ताम-कलस अस बाल सुरुज हर
क्षितिज ऊपर मडिय़ावत हे।
फरिका मन जम्हावत हें
बछरू मन रम्भावत हें।।
कतेक सुघ्घर दृश्य अउ कल्पना। फेर एमा शब्द मन के प्रयोग देखव- बाल सुरुज क्षितिज ऊपर 'मडिय़ावतÓ हे। जाड़ के दिन म उत्ती बेरा के सुरुज के प्रयोग उछाह-मंगल, रउनिया तापे जइसे म होथे। वो ह 'मडिय़ावयÓ नहीं। बइला-भइंसा या घेक्खर मनखे मन मडिय़ाथें। सुरुज तो निरंतर रेंगे के प्रतीक आय। अब इही कविता के आगू के डांड़ म चलव-
'फरिका मन जम्हावत हें, बछरू मन रम्भावत हेंÓ।
रंभाना शब्द के प्रयोग गाय खातिर जरूर करे जाथे, फेर बछरू खातिर कभू नइ करे जाय। बछरू मन नरियाथें, रंभावय नहीं।
संगवारी हो, ए ह छोटकुन उदाहरण आय के छत्तीसगढ़ी लेखन ल बने चेत लगा के करे जाय। छत्तीसगढ़ी के नांव म कुछ भी नइ लिखे जाना चाही। एकर ले हमर भाखा-साहित्य के हिनमान होये के संभावना रहिथे। मोर वोकरो मनले अरजी हे, जेमन शब्द ल बिगाड़ के लिखत रहिथें। जइसे संस्कृति ल संसकिरिति, शब्द ल सब्द, सुशील ल सुसील, ऋषि ल रिसि आदि-आदि। मैं ये सिद्धांत के पोषक आंव के हमन जब लेखन खातिर नागरी लिपि ल आत्मसात करे हावन त वोकर जम्मो शब्द ; अक्षर ध् वर्ण द्ध मनके प्रयोग ल घलोक करन। वोमा कोनो किसम के छेका-बांधा झन करन।
सुशील भोले


text:
चोंगा के चोहो-रोहो, गाड़ी-मोटर के सांय-सांय...कान-नाक बोजागे रहिस। पंथी, फाग, ददरिया, गउरी-गउरा...किसिम-किसिम के धुन म बनवाये रहिन कैसिट। पढ़ईया लइका मनके तो भट्ठा बइठगे। सरकार डाहर ले परबंध रहिस फेर, कोन नेता सरकार के बात मानथे? वोखर फरमान म तो जनताच ह पिसाथे। कभू पंच, त सरपंच कोसलर त कभू जिला सदस्य हाथ जोरत, पांव परत। बड़े-बड़े नेता, दाऊ। जेन आवय तेने काहय 'देख लेहु भाई, दाई मन। तुंहरे भरोसा म खड़े हंव भाई।Ó टुप-टुप पांव परतिन। अइसन सिस्टाचार जिनगी म कभू कोनो देखे नई रहिन होहीं, न करे रहिन होहीं कभू। अतेक गाड़ी -मोटर घलो कभू नई देखे रहिस होही गांव म। गाड़ी-मोटर के भर्र भर्र, नेता मनके दौरा अउ पैसा के बरसा, लगय के गांव के तो काया पलट जाहि। उद्धार हो जाहि। ये अलग बात हे, के लुटाये ल नहीं, लुटे ल लुटावत रहिन सब। भरकाये बर कई झन इहू कहंय 'मैं तो निकालत हंव ग। देख, फलाने-फलाने के बोट मिलहि।... पारा के घलो सपोट हे। एकादे बोट भागिही।Ó अउ दूसर ल बेवकूफ बनाये के कोसिस करंय। सरपंची बर तो कुछ जादेच राजनीति, खींचातानी। बात कखरो बर इज्जत के रहिस तो कखरो बर धंधा। 'लालपुर ले सुनबैरसा तक सड़क बनवाहंू, सीसी रोड, तरिया खनवाहंू, पचरी, नहर म पुल, गरीबी रेखा के कारड, महामाई ल बनवाहूं, गली म नाली, दइहान ल अउ ऊंचा करवा हंू, खेल के मैदान बनवाहंू परिया, बेजा कब्जा ल छोड़वाहूं...। 'सब के सब मनमाने वादा करत रहिन, कसम खात रहिन। वादा का? मुरूख बनाये के कोसिस। ये अलग बात हे, के जनता कतका समझदारी करही? के मुरूख बनही?
'कोन काखर ले मानहि? कोन कइसे पटही? कइसे वोखर बोट कटही? परिवार बटही?Ó बस एहि तिकड़म। मावा लोग संग नहीं बनय त माई लोग के पांव-पलउटी परंय। कइसनों करके जादा ले जादा बोट काटना इहि परयास। घरो घर बहस, राजनीति महाभारत। भाई-भाई म, बाप-बेटा म, बाई-बाबा म। सेवर पाग म बंधाये लाड़ू जस छरियाए लगिन। अपने घर म, अपने बोट होके घलो, झूठ बोले ल पर जाय- 'हव-हव..., मंै तो..., हम तो..., तोही ल...।Ó जेन आवय तेने ल आस्वासन देवंय। कइझन तो कसम खवावंय- 'मोला बोट देवे के नहीं? साफ -साफ बता। गुड़चुपरी बात नहीं। कसम खा। 'नई देना हे त 'नहींÓ बता। खरा कहिना अउ खुस रहिना।Ó कई झन बोट मांगय नहीं, सीधा सउदा करय- 'हव-हवÓ सब ल 'हवÓ छोड़के सामान्य जनता ल तो 'नहींÓ कहे ल आवय नहीं अउ येखरे सेति कई बेर भोगथे घलो। येखरे कई झन फायदा घलो उठाथें।
दू दिन बांचे रहिस बोटिंग बर। गाड़ी के भांय-भांय, चोगा के चांय-चांय बंद होगे। प्रत्यासी मन होये लगिन उभुक-चुभुक। बाहिरे-बाहिरे भटकना होगे बंद। अंदर के परचार होगे सुरू। परचार का? सउदा काह। कोनो लुगरा, साड़ी धर के जांय, तो कोनो चांदी के मुंदरी, बिछिया...। कतको 'एक बोट एक हजार के नोटÓ के भाव चलावत रहिन। जेन ल जेन कमी रहय, तेने देवंय। गांजा-दारू, मांस-मछरी के तो दूकान खुलगे रहिस। 'नहींÓ तो कहते बनत नई रहिस। जेने देवय तेखरे ल झोकंय, खावय। काखर मेर अपजस होतिन।Ó मांगेल तो नइ जात हन, बरदावत हे झपावत हे, देवत हे त खावब म का पाप? सब झोंक लंय। अउ करे का सकत रहिन? जइसे चुनाव करीब आते गय, लड़ईया मन पछीना-पछीना होय लगिन। धड़कन बढ़े लगिस। एती बर, जनता असमंजस म। काला चानबे अउ काखर म खटोल? परिवारे-परिवार म बंटागें, त दूसर गांव के ह बाजी मार लेही अउ परिवार नहीं देखबे त दगा, बइमानी,नमक हरामी। खाये हस, तेखर का होही?
संझा के बेरा गोलू, भुरू, मुकेश रामपरसाद मन बइठे राहय। 'का करे जाय? साले मन अपने अपन बरदावत हें। कुढ़ोवत हें, खेत गहना धरके गहना बेच के। जेने ल नई देबे तेने ल हतिया असन दोस।... का करे जाये? सोचथन गांव के जीतय अउ हालत इहां अलगे। मनमाढ़े मन ल मढ़ावत हे सब...। इंखर रोज अइसने बइठका होवय।
'ओखर ले सुकालू के म ठोंक दव साले लÓ भुरू अचानक गोठियाइस। ' वो ही भर तो, पइसा नहीं बोये हे।Ó एक छिन बर तो बात म कोनो धियान नइ देइन तइसे। 'हव, सही तो कहत हे। पढ़े-लिखे हे, मिलनसार हे। कवरधा, पिपरिया जात-आत रहिथे घलो।Ó गोलू बात ला उठाइस। 'हव, हव सही काहत तो हे बे। पूरा पाठा बैच वो ही ल समरथन देबो माहोल बनाबो।Ó रामपरसाद अपन बात रखिस। 'अउ फेर ये पइसा, कपड़ा-लत्ता, गहना-गुरिया बांटत हें, खवावत-पियावत हें, अमरकंटक, भोरमदेव, रतनपुर, घुमावत हें तिखर का होही?Ó मुकेस के मन मा संका रहिस 'हव-हवÓ गोलू रखमखा के उठगे। हाथ ले इसारा करके 'बांटत नइ हे ग। दान नइ करत हें। बीज बोवत हें। पइसा लगावत हें, धंधा म। बाद म तहां ले का करही?Ó दस्कत के पइसा लेहीं। अउ का करही कहिथस, सोंचथस तैं?Ó सूद समेत बसूलही। जेन देये ल जानथे तेन वसूले ल घलो जानथे।... बाकी दिन वो कभू कोनो ल एक कप चाय, एक ठक बीड़ी तो नइ पियाये रहिन कोनो... का होही? हूं ह। 'गोलू के गुस्सा थंूकबनके थुकागें।Ó हव, बने तो काहत हे, यार, भुरू हÓ। कमलेस समरथन करिस। 'बाकी कोन हे बनाये के लइक? कोनो गंजहा, भंगहा, दरूहा, मंदहा, जुआड़ी हें, त कोनो चोर चकलहा। कोनो के बाप कहूं गंजेड़ी रइहि त लइका तो नसेड़ी बनहीच्चे। का बनाही इमन? पूरा लालपुर के लइका मन ला जुआड़ी, सराबी, गंजहा, दरूहा... एखर सिवा अउ का बना सकत हें, साले मन। 'देखव भाईÓ, राजू हाथ लमा के समझाइस। 'सब अपने-अपन परिवार ल जपहू त, जपते रहि जाहू फेर पांच साल अउ सुनबैरसा वाले मन हाथ मार लिहीं। आपस म लड़बे तेखर फायदा दूसरे ल मिलथे, वो ही उठाथें।... मोर बात ल मानव, पूरा पाठा, एक बन के एक मिलके सुकालू ल सपोट करव। दुनों सरपंच ला देखे हन। ये हू ल देखव, पांच साल। अइसे भी हमीमन उचकाये हन तभे फारम भरे हे। नहीं त...। अपन-अपन घर म सब समझावव। बांटत हे तेन ला बांटत राहन धकव।... झोंकव, देवत हे त झोंकव। बत्तर कीरा कस झपावत हें त कोन का करही?Ó ' ये तो ठीक हे भाईÓ फेर दसरथ ल अभी भी भुसभुस जात रहिस। 'हमर अतके, बारा-पंदरा झन के सपोट करें म थोड़े जीत जाही, राजू भाई?...फालतू बदनामीये भर हाथे आही। 'ये म बदनामी के का बात हे भाई।Ó राजू समझाइस, 'कोनो ल तो आघू तो आये ल परहिच्चे। गांव के विकास के बारे म हम पाठा-पीढ़ी, नइ सोचबों, आघू नइ आबो त कोन आही...? सियान मन सठिया गेहें। अभी के सीजन तो ऊंखर बर तो चकरी हे। जतका कमा लंय। भले खुद घर के बेटा के बोट झन देवा सकयं।Ó... 'मंै कहिथंव- समझथंव भई चाहबो, करबो अगर अतके झन बहुत हन। तंै मोहन ल छू के एक झन-दू झन अपन संगवारी नइ ला सकस? के ओ ह एक झन ल? मोर खियाल से सब एक दू झन...।Ó 'नहीं, नहीं राजू काहत हे तेन ठीक हे। कोई कठिन नइहे। चलत हे चलत हे, नहीं त एक मिनट म पलट जथें डोंगा। माहौल बदलत मा मिनट नइ लगहि।... अगर करना हे ता चलव..।Ó 'हव-हव चलव।Ó मुंधियार होगे रहिस। सब अपन-अपन घर डाहर गइन।
सुकालू वोहि गांव के, एक पढ़े-लिखे समझदार लइका रहिस। पइसा फेंकही तेन, पइसा लूटही एक दिन कहिके सब ल समझावय। नास्ता- पानी के छोड़, येखरे सेती कोनो ल कुछ नइ देये रहिस। हां, गांव के माता देवाला दू साल ले अइसने खड़भुसरा परे रहिस। तेन ला छबवा दे रहिस। 'जीत-हार तो कहूँ जाय, एही बहाना माई के सेवा हो जाही।Ó सोच के।
'बईमानी, दगाबाजी नइ होही?Ó घर वाले मन कहयं, जेने समझावय तेने ल 'पइसा झोंके हन तेखर...Ó 'गद्दारी, बिस्वातघात के बात झन करव ग! तुमन अभी अपन गांव, देस भभिस के साथ गद्दारी नइ करत हव? येखरे बर देये हे मत के अधिकार? बेचेबर धन चुने बर? हम ल चुनाव करना हे। ओ एक सही आदमी, नेता, मुखिया के चुनाव। सिरिफ बोट भर नहीं डारना हे। राख म नहीं पिसान म गंवाना हे घीव ल...।Ó युवा बिगरेड संभाल लिन मोरचा। एक पेड़ दू डारा, चार थांगा...। बस दू एकम दू, दू दूनी चार, चार दुने आठ...। देखत-देखत दिन भर म पूरा माहौल बदलगे। कुछ भगत असन आदमी अउ परिवार ल छोड़ के, सेंट-परसेंट बोट सुकालू के म ठोंकागे। सांझ के गिनती होइस। सुकालू सरपंच! आय!! सुकालू के आंसू डबडबागे। मुँह ले एक भाखा नइ निकलत रहिस।
भगेला तो सोचे नइ रहिस के अतेक पइसा खाके घलो वोला कोनो बोट नइ देही अउ चुनाव म हरवा देहीं। वोखर जम्मो बिजनेस डूब गे। मुंह झंउहागे। 'मैं देख लेहूंÓ काहत, बकत घर म घुसरगे। अउ बाकी उम्मीदवार मन के घलो उम्मीद म पानी फिरगें। गिनतीच के बेरा, घुसर-घुसरगे रहिन घर म।
राजू मन ल तो अपन पाठा-पीढ़ी, संगठन, साहस म पूरा भरोसा रहिस। गिनती सुरू होवत-होवत बेेंड बाजा के बेवस्था कर ले रहिन। जम्मो पाठा खूब कूद-कूद के नाचे लगिन। ठिकाना बाहिर खुसी। सुकालू गुलाल अउ फूल के माला म लदा गे। सुकालू ल पाके, उठाके नाचे लगिन। सुकालू हाथ जोर के सब ल परनाम करिस। सब के सुकरिया अदा करिस। गांव भर के मनखे के आंखी म गंगा-जमुना उमडग़े। खुसी के, गुुमान के गंगा...'आज सिरिफ बोट नइ डारें हन, चुनाव करें हन...।Ó
तेजनाथ
बरदुली, पिपरिया जिला-कबीरधाम(छ.ग.)


text:
Edit image button Free icon We have about (2) Free icon ico, png format in (1/1) pages
Popular tags: Edit button edit image image image button soft scraps pencil edit update add arrow turn close go user off text face person customer exit cancel
Edit button edit image image image button edit image button edit button images edit button icon images download button image edit add edit delete button icons add image button edit image icon flip image button edit image icons edit image edit file button icon free flag images button images button edit green button search add image button edit images image button image buttons edit bar button edit icon button image button icon delete edit image folder edit images images button home images button icon cancel image button document edit images green edit pencil button add image button download image button images for download images button images for download free blue small search image button home button images for download button icon images search button images for download back button images for download


text:
-सुधा वर्मा
आज प्राथमिक सिक्छा ले ले के, बारहवीं तक के सिक्छा म परिवर्तन के जरूरत हावय। सिक्छा याने पाठ्यक्रम म सुधार होना चाही। समय परिवर्तन के संग-संग कपड़ा के गुणवता, डिजाइन, बर्तन के प्रकार, घर के बनावट, रहन-सहन के इस्तर म बछर दर बछर परिवर्तन होवत हावय तब पाठ्यक्रम काबर जस के तस हावय। जीवन सैली बदलत हावय, खानपान बदलत हावय, सोच बदलत हावय फेर लइका मन एके पाठ ल पढ़त हावय। जेन पाठमन आज के जीवन ले मेल नई खात हावय।
पाठ्यक्रम बनाए के काम माध्यमिक सिक्छा मंडल करथे। ये पाठ्यक्रम ल राज्य शिक्षक अनुसंधान परिषद म भेजे जाथे। इंहा ये पाठ्यक्रम के अनुसार कार्यसाला आयोजित करके पुस्तक तइयार करे जाथे। आज दस साल होगे पुस्तक तइयार होय फेर ऐमा कोनो सुधार या परिवर्तन नई होय हावय। कोनो भी नवा काम नई होय हावय। बहुत अकन गलती हावय जेला सुधारे बर समाज के मन आवाज उठावत हांवय फेर माध्यमिक सिक्छा मंडल के कान म जूं नई रेंगत हावय। अतेक पालक मन के विवाद पेपर म छपत हावय जेन ल पढ़-पढ़ पचोवत जात हावयं। आंसो के परीक्छा परिनाम म 56 फीसदी उत्तीर्ण होय हावय ऐखर कारन काय हो सकथे, एखरो चर्चा होना चाही। आज जरूरत हावय रोजगारोन्मुख सिक्छा के। अइसना सिक्छा देय जाय के लइका मन म वैज्ञानिक दृष्टिकोण पैदा होवय। ये दृष्टिकोन रोजगार डाहर लेगय। पाठ्यक्रम म संतुलन नइये। येला संतुलित करे के जरूरत होवय।
बार-बार प्रयोग करे ले भी लइका मन पिछड़ जाथे। नवा पाठ्यक्रम तइयार होगे तब ओला कुछ इस्कूल म लागू कर देय जाथे। 'फीड बैकÓ आए हे के नहीं, एखर ठिकाना नइये। ये सब ऊपर बहुत धियान देय के जरूरत हावय। एम जी एम एल बहुत जोर सोर के संग सुरू होईस। येमा वैग्यानिक सोच रहिस हे, फेर पढ़ाये के समस्या आगे। पहिली ले ये बात सोचे रहितिन तब येला सुधारे के बाद इस्कूल म भेजे जातिस।
अभी प्राथमिक इस्तर के पाठ्य पुस्तक म सुधार चलत हावय। एखर बदला 9वीं, 10वीं, 11वीं, 12वीं के पाठ्यक्रम म सुधार करे जातिस, पाठ्यक्रम म परिवर्तन करे जातिस तब जादा अच्छा होतिस। नवा सरकार सही एक नवा मनखे के जरूरत हावय जेन एक बेर पूरा पाठ्यक्रम म फेर-बदल करके आज के लइका मन बर वैग्यानिक सोच पैदा करइया पाठ रख सकय। 9वीं, 10वीं, 11वीं, 12वीं पढ़े लइका अपन परिवार ल चलाये बर रोजगार खोल सकय। एक सुग्घर छत्तीसगढ़ बनय जिंहा कोनो बेरोजगार झन राहय। सब लइका म नैतिकता दिखय। समाज म परेम के बरसा होवय। सब परिवार मिल के राहयं। ये सिक्छा के जादू आय जेन ल लाना हे।


text:
-सुधा वर्मा
रायपुर सहर अब बाढ़त हावय, ऐखर सुन्दरई घलो बाढ़त हावय। मनखे मन बर अब सदर म मौज मस्ती बर जगह कमती परत हावय। सहर म रद्दा तीर जगह-जगह ठेला लगे रहिथे सब म भीड़ रहिथे। रायपुर म कई ठन मॉल खुलगे हावय। हर दिन ऊंहा पैर रखे जगह नई राहय। जइसे-जइसे दुकान, होटल खुलत जात हावय वइसे-वइसे भीड़ बाढ़त जात हावय। अब तो सांझ के घर म रांधे के रिवाज कमती होवत जात हावय। सनिचर-इतवार के तो हॉटल, मॉल, रद्दा सब भरे रहिथे। होटल म तो लाइन लगे रहिथे।
बूढ़ा तरिया के सुन्दरई बाढग़े तब कुछ के दिमाक म उंहा चौपाटी बनाए के बात आइस। बम्बई के समुन्दर किनारा के चौपाटी के अपन मजा हावय। कतको गंदगी ल वो ह अपन म समेट लेथे संगे-संग वो ह खाली जगह आय। ये चौपाटी के बने ले कखरो नुकसान नई होय हावय। नागपुर म घलो तरिया किनारे सुग्घर चौपाटी बने हावय। ऊंहा रद्दा के एक डाहर कतार म होटल हावय अउ दूसर डाहर झील असन तरिया हावय। तीर-तीर म भुट्टा फल वाले मन खड़े रहिथें। सब कचरा डस्टबीन म डाले जाथे। इंहा घलो कोनो भी परकार के तोड़-फोड़ नई होय हावय।
रायपुर म तो एक ठन तरिया ल अतिक्रमण ले बचा नई सकत हावयं। जेन थोर बहुत बांचे हावय ओला अऊ पाट के सुन्दरई बढ़ावत हावयं। दू ठन बड़े तरिया बूढ़ा तरिया अउ तेलीबांधा तरिया अपन सुन्दरई म खुस नई होवत हावय, आंसू बोहावत हावय। दूनो तरिया रद्दा चौड़ीकरन म छोटे होगे हावय। अब दूनों म चौपाटी बनाए बर सोचत हावयं। तेलीबांधा तरिया जी.ई रोड ऊपर हावय। तब येमा चौपाटी नई बनत हावय। अब बांचिस बूढ़ा तरिया इंहा चौपाटी बनाए के तइयारी होगे हावय। आज नारी सिक्छा बर सरकार जुगत लगावत हावय। प्रौढ़ सिक्छा के माध्यम ले घलो पुरुष अउ सिक्छा के अंतर ल खतम करे के परयास करत हावयं। एक समय रहिस हे, करीब सौ साल पहिली नारी सिक्छा के अवाज उठिस अउ समाज के बड़े-बड़े मन नारी सिक्छा के सेवा म लगगें। वामनराव लाखे इस्कूल म तब लड़की मन घलो पढ़त रहिन हें। सन् 1970 तक आमापारा प्राथमिक साला म लड़की मन पढ़त रहिन हे। स्व. जगन्नाथ राव दानी ल महसूस होईस तब अपन बगीचा ल नारी सिक्छा बर दान कर दिन आज उंहा जे.आर. दानी हायर सेकेंडरी इस्कूल हावय। पहिली इस्कूल जिंहा लड़की मन पढ़त रहिन हें। ओखर बाद लड़की मन बर कॉलेज के जरूरत महसूस होईस। लड़की मन के संख्या बाढ़त रहिस हे। दुर्गा कॉलेज अउ विज्ञान महाविद्यालय म लड़की मन पढ़त रहिन हें। अइसना बेरा म दूधाधारी मंदिर के जमीन ल नारी सिक्छा बर सरकार ल देय गीस। सन् 1957 म दू कुरिया म कॉलेज शुरू होइस। तीन लईका रहिन हें ऊंहा आज तीन हजार ले जादा लइका हावयं। बड़े-बड़े मनखे मन नारी के सिक्छा बर सोच के जेन जमीन ल दान दीन तेन जमीन ल अपन मौज मस्ती बर अधिग्रहित करना कौन से बुद्धिमानी आय। ये बौद्धिक दिवालियापन आय। आज खाली जमीन अउ खेल के मैदान बर कई ठिन इस्कूल तरसत हावय। सप्रे साला के खेल के मैदान छोटे होगे। दूनो डाहर के जमीन निकलगे हावय।
आज काय जब मैं पढ़त रहेंव तभे 1977-78 में भी महिला कॉलेज के जमीन खेलकूद पर कमती परत रहिस हे। हॉस्टल हावय। वनस्पति शास्त्र अउ भूगोल के विद्यार्थी मन मैदान म प्रयोग करथें। अतेक बड़े कॉलेज के विद्यार्थी मन एक संग मैदान म खड़े होंही तब तो मैदान छोटे पर जही। चौपाटी जरूरी हावय के इस्कूल-कॉलेज बर मैदान जरूरी हावय? अभी गौतम बंद्योपाध्यायजी ह बृजमोहन अग्रवाल के बंगला के आगू म गुपचुप बेच के अपन आक्रोस देखावत रहिस हे। सही बात आय ये चौपाटी के निरमान केनाल रोड या फिर अभी छोटे लाइन बंद होवइया हावय उंहा बनाना चाही। चौपाटी ही काबर?
दिल्ली के चांदनी चौक के पराठा गली कस कुछ नवा बनाए जा सकथे सहर ले दूरिहा जिंहा सब छुट्टी के दिन घूम सकयं। नदी के किनारा हो या फेर छोकरा नाला के पार हो या फेर नया रायपुर के मैदान होवय। इंहा चौपाटी के नहीं चांदनी चौक, सद्दानी चौक सरीख कुछ बनना चाही। येखर विरोध तो हर महिला ल करना चाही। चाहे वो रयपुर के होवय या फेर गांव-गांव के। काबर के नब्बे फीसद महिला के सिक्छा इहें तो होय हावय।


text:
किरकेट
Press Report
समाचार स्रोतों की सूची लगातार अद्यतन
संग्रह
World News
Ads
कहां नंदा गे सब्बो जुन्ना खेलवारी मन
०६ जनवरी २०१५ २१:४६:०८ bhaskar
हिली चारों मुड़ा लइका मन के कोलाहल सुनात रहै संझा के बेरा घर ले बाहिर निकलते तहां जगा-जगा झुण्ड के झुण्ड लइका खेलत दिख जावै। अब तो लइका मन बाहिर खेले सफा भुला गिन अउ कहूं थोर बहुत खेले बर बाहिर जाहीं बेट बाल धर के किरकेट खेले बर। आजकल ठंडा के दिन कोनो-कोनो मेर बेडमिंटन खेलत घलो दिख जाथें। घर भीतरी खेले बर आजकल लुडो, केरम, सांप सीढ़ी, जइसे साधन हावय फेर ओला खेलय कोनो नहीं। आजकाल के लइका मन दिनभर टीवी, कम्प्यूटर, मोबाइल जइसे जिनिस भुलाय रथें। स्कूल-कॉलेज ले आही तहां घर घुसरे मुड़ गड़ियाय लेपटाप अउ कम्प्यूटर चटके रथे। येला हम मानत हन कि ये जिनिस मन के आय ले मनखे के काम हर कतका आसान हो गए। एकर पढ़ाई-लिखाई कतका उपयोग हावय, लेकिन ओला कोन समझत हे कि लइका ओमा कतका काम के काम करत हे कि कुरिया घुसरे-घुसरे ओकर दुरुपयोग करत गेम खेलत अपन समय बरबाद करत हे। छोट-छोट लइका मन घलो अपन दाई-ददा के मोबाइल धरे गेम खेलत रथें। अउ टीवी कार्टून देख-देख के एके झन अकेल्ला हांसत रथें। पहिली के सब्बो जुन्ना खेल कहां नंदागे। हमर पहिली के जुन्ना खेल तो कतेक हावय फेर दू-चार ठन गिनाय ले सब्बो खेल आप...
null ०६ जनवरी २०१५ २१:४६:०८


text:
टीकेश्वर सिन्हा 'गब्दीवाला'
नाचा हमर छत्तीसगढ़ के सुघ्घर लोकनाट्य परम्परा आय। साहित्यिक दृस्टिकोन से नाचा एक दृश्य-श्रव्य काव्य दूनो होथे। नाचा के गम्मत के कथानक कोन्हों नामी लेखक के लेखन रचना नइ राहय बल्कि ठेठ देहात के ठेठ देहाती कलाकार के तत्कालिन समाज, अउ देस-दुनिया के व्यवस्था से संबंधित मन के उपज होथे। पुरुस पात्र ले अभिनीत नाचा के संवाद ह कलाकार मन के सोंच-विचार अउ साधारन गोठ बात ले तइयार होथे। ठेठ देहाती बोली सैली म नाचा सामाजिक उत्थान के उद्देश्य ले भरे ग्राम्य वातावरन मं छत्तीसगढ़ी सांस्कृतिक विरासत ल संबल करे म बड़ा महत्वपूर्ण भूमिका निभाथय।
जब हमर नाचा के गोठ चलथय त ठउका सुरता आथय जोक्कड़। जोक्कर। याने गम्मतिहा। जोकर मेल कैरेक्टर याने पुरुस पात्र होथय। वर्गाकार मंच के हिस्सा आय। वाद्य कलाकार के टिमिक-टामक करे ले, सुर-लय धरे ले दरसक सकलाथें। तीन झन परी मन के आरी-पारी नचई अउ दू-तीन ठन गीत प्रस्तुति ले नाचा सुरु होथे। परी घलो पुरुस कलाकार होथे। वाद्य पक्छ के पेटी मास्टर पेटी बजावत गायन करत दर्सक दीर्घा ल ध्यानाकर्सित करथय।
गंहुरावत रात मं सुघ्घर सांत माहौल में निर्मित होथे। वाद्य कलाकार मन एक विसेस सैली म वादन करथंय। ताहन दू झन कलाकार मन के मंच मे आगमन होथे। इही मन जोक्कर माने जोकर। जोकर के अक्छरश: अर्थ होथे जोक यानी हंसी-मजाक करइया। जोकर अंग्रेजी के हिन्दी पयार्य आय। ये जोकर मन के आते साथ सुंदर ढंग ले बाजा के सुर-ताल सन ठुमकथें, नाचथें। दूनोझन के पहिचान इंखर बिसेस ढंग के वेसभूसा अउ रूप सज्जा ले होथे। एक झन ह बिलकुल सामान्य पहनावा म अपन सादगी अउ एक सांत, समझदार व्यक्ति के चरित के रूप म रहिथे अउ दूसर ह सामान्य ले हट के एक अलग ही ढंग ले वेसभूसा अउ मेकअप म दर्सकवृंद के ध्यानाकर्सित करथें। छिंटही, गहरारंग के कुरता-पैंट, पयजामा, एक अलग विचित्र असन टोपी, आन-आन रंग के कुरता के बांह, झलंग-झंलग पैंट ह येखर भूमिका ल सार्थक करथे। येखर हाथ में गोट मोटहा गांठ के लउठी या कोकड़ी गोटानी ह हास्य स्फुटित करथे। साधारन पहनावा के जोकर ल मुख्य अउ असामान्य वेसभूसा पहनावा के सहयोगी जोकर होथे। गांव के सामान्य व्यक्ति के रूप मं प्रस्तुत होथे दूनो जोकर। घर परिवार के कर्णधार चरित्र होथे। समाज के केन्द्र बिन्दु होथे। गियान, सिक्छा के गोठ ह लोकभासा, गीत संगीत उद्देश्यात्मक गोठ बात ले हास्य गंभीर ढंग ले जनसामान्य के समक्छ प्रस्तुत होथे। नाचा के सफल प्रस्तुति के उद्देश्य लिए ये दूनो कलाकार वाद्य यंत्र के सुर-ताल राग म राग मिलाक रे हांथ जोड़े सुमरनी गावत प्रस्तुत होथे।
अ आ आ कि....
सदा भवानी दाहिनी, सन्मुख गवरी गनेस।
पांच देव मिल रक्छा करे, ब्रह्मा, बिष्णु, महेस।।
बुद्धिहीन तनु जान के, सुमिरंव पवन कुमार।
बल बुद्धि विद्या देहू मोहि, हरेहु कलेस विकार।।
सरसती ने सर दिया, गुरु ने दिया गियान।
माता-पिता ने रूप दिया, जन्म दिया भगवान।।
राम नाम ललाम, सबका मंगल धाम।
बहते हुए सन्तों को, कोटि-कोटि प्रनाम।।
मन मरे ममता मरे, मर गए सरीर।
आसा तिसना न मरे, कह गए दास कबीर।।
गंगा बड़े गोदावरी, अउ तीरथ बड़े धाम।
सब ले बड़े अजोध्या, जहां लिये अवतार राम।।
जल मं बसे कुमुदनी, चंदा बसे अगास।
मंय तो धरती मं रइहंव, पर धियान आपके पास।।
पढ़े-लिखे नइ हन भइया, निच्चट अड़हा आवन।
भूले चुके ल माफी देहू, तुंहरे लइका आवन।।
दूनो जोकर पूर्ण ग्रामीन व्यक्ति के किरदार मं होथें। भासा घला ठेठ छत्तीसगढ़ी होथय। अंचल के मुताबिक, स्थानीय सब्द के उच्चारन भले अलग हो सकथय। दूनो के संवाद माने गोठबात, घर-परिवार, खेती-किसानी, रोजी-मजदूरी अउ समै-मौसम के मुताबिक काम-काज के गोठके रूप मं सुरु होथे। दूनोझन एक-दूसर ल रिस्ता-नता सन नांव ले संबोधन करिक-करा होथें। जम्मो दरसक समूह ल मुंड़ नवावत गंगा के संग्या देवत सुघर निक आकर्सन सैली म प्रस्तुति सुरु करथंय। एकबानगी प्रस्तुत है।
प्रमुख जोकर- 'राम-राम गिरधारी भाई, अबड़ दिन मं दिखेस। काहां आथस, कहां जाथस, समझ नइ आय। घात दिन होगय मुलाखात होय।Ó
सहयोगी जोकर- 'हव मोर भइया, अब्बड़ दिन म होइस मुलाखात। का करिबे गा बड़े भइया, कमाय खाय बर महुं हा चांदा बेलसा कोनी चल दे हंव। ये तिहार बर आए हंव भइया।Ó
'हव भाई, कमाय-खाय बर, ये जिनगी चलाय बर कांहयो हो जाए ल पड़थे गिरधारी, पर अब्बड़ मया करेस ये छइयां-भुइंया के अउ तैं ये बछर भर के तिहार ल मनाय बर गांव मं आयेस।Ó
प्रमुख जोकर के संवाद म व्यवहार कुशलता प्रेम, धैर्य, संयम, सहजता के भाव ह दरसक दीर्घा ल ध्यानाकर्सित करथे त गोठ-गोठ मं दूसर जोकर के ऊटपटांग अउ चुटीला गोठ ले दरसक समूह मं हास्यभाव पसर जाथे। मुस्कई अउ ठहाका छा जाथे।
'बहुते दिन मं भेंट होइस, त चल भगवान के भजन-कीर्तन करथन। ये जिनगी के कोनो ठिकाना नइ हे। ये भवसागर ले तरना हे त हरि नाम बहुत जरूरी हे भाई गिरधारी।Ó
'हव, मोर बड़े भइया।Ó
'त ले सुना...।Ó
'सुंघा! हाव भइया तंय सुंघा कथस ते मंय जरूर सुंघाहूं। महूं घोजते रहेंव के कोनों सुंघइया...। मोरो ल कोनो हर सुंघतीस कहिके।Ó
'सुंघइया नहीं भाई, सुनइया गा...।Ó
'हाव भइया, महूं काहथंव सुंघइया...। जरूर सुंघाहूं, अउ तोला सुंघे ला पड़ही, तभे महूं ल बने लाग ही, मोरो जी जुड़ाही।Ó
'तैं सुंघाहूं कथस, काला सुंघा बे मोर भाई।Ó
'डेरी गोड़ के पन ही ला...।Ó
'अपन डेरी गोड़ के पन ही ल। काबर जी?Ó
'अभी आवत खानी खआतू गुदाम करा सुन्हेर दाउ ह अपन बंड़वा बिलवा कुकुर ल घुमावत रिहिस। वो कुकुर हा हाग दीस। खोचका के पानी ले बांच हूं कहिके कूद परेंव भइया। का करिबे वो बंड़वा बिलवा के मोर डेरी गोड़ मं मोर डेरी गोड़ ह माढग़े। वो ह पनही मं चपका गे। मंय नइ सुंघे हंव। कोनो तोर असन भइया ल जेन ल जिनगी के मोर ले जादा अनुभव हे, बताथिस की कतिक बस्सात हे।Ó
'वा रे, परलोखिया, मइनखे राहे चाहे कुकुर के बस्साय के जिनीस नइ बस्साही।Ó
'न हीं, मंय ये सोंचत रहेंव कि, दाउ घर के कुकुर ह बिहनिया दूध सन डबल रोटी, पारले जी असन ओखर नास्ता होथे, मंझनिया खाना में अस्सी रुपया किला के राहेर दार एचएमटी चाउर, आलू, सेम्ही, फूल गोभी के साग अउ रतिहा घला पुस्टई जेवन जेथय। बेरा-बेरा म किसिम-किसिम के जिनीस दबाथय। मोला लागथय के दाउ के कुकुर दाउखाना खाथे, दाऊ हागे ह नइ बस्सात होही।Ó
'हत रे बइहा, अल्करहा गोठियाथस रे! चल ये सब ला छोड़। अइसन बिन रंग-ढंग के नी गोठियाय गा। ले एकाठन भजन-वजन सुना, समय कटही।Ó
'त सुनबेच गा...।Ó
'हाव भाई...।Ó
'घर निकलती तोर ददा मरे, जियते जियत मरगे तोर भाई।
संग चलत तोर बाई बिछुडग़े, ये जम्मो ल बिगाड़े तोर दाई।।Ó
'ये कोन जगा, अउ कोन समै के बात ये भइया। तंय कइसे अजीब सुनाथस। ददा मरे, जियते जियत भाई मरगे, संगे चलत बाई बिछुडग़े, ये सबो ल महतारी ह बिगाड़े कथस। का बात ये गा।Ó
'मोर बड़े भइया ये उही समै के बात ए जेन समै भगवान राम ल चौदह बछर के बनवास होइस। बेटा राम निकल ते राजा दसरथ प्रान तियाग दिस। बड़े भाई के बन जाये ले भरत भाई के जीना ह मरना होगे। लछमन घला इही हाल। जंगल में घूमत-भटकत माता सीता के हरन होगे। ये सबो के कारन आय रानी माता केकई।Ó
'वा भाई गिरधारी, वाजिब बात बताएस गा।Ó
'त तंय येसने समझथस जी! महूं पढ़े हंव कोदो दे के पढ़े-लिखे हंव। पांचवीं ल पांच घांव पढ़े हंव, जे ला सब एके घांव पढ़थे। मोला जादा अनुभव हे एके कक्छा के।Ó
'अरे वा भइया, बड़ पढ़ेहस जी। ले एकाधठन अउ सुना डार।Ó
'हावजी, अ...आ...आ...।Ó
'बुढ़वा डारे टमर के, जवान डारे सट ले।
लइका डारे अइंते-तंइते, वोखर दाई मारे फट ले।Ó
'अरे भइया, तंय अइंते-तइंते झन गोठिया गा। मार डार ही ये गब्दी गांव के मन हा।Ó
'कोनो नइ मारे भइया। मैं कोनो गलत बात नइ काहत हंव तें नइ जानस ते नइ जानस। मैं तो जानथंव।Ó
'ले बता... कइसन बात आय?Ó
'अरे पनही ताय गा। सियनहा टमर-टमर के पहिरथे। जवन हो सट ले पहिरथे अउ लइका ह अइंते-तइंते याने डेरी के ला जेवनी अउ जेवनी के ला डेरी, त महतारी ह फट ले मारथे अउ बने पहिराथे।Ó
'वा भइया गिरधारी। बड़े-बड़े गोठ गोठियाथस गा।Ó
'त गा... ले चल तंय सुना...।Ó
'हाव भई। भइया गिरधारी ये मनुस तन ह अड़बड़ मुस्किल में मिले हे। हम ला ये भव सागर ले तरना हे, पार होना हे। हमर आगू म बइठे दाई-माई ददा-भइया दे चार सियान ह गंगा ये गा।Ó
'ये मन गंगा ए...?Ó
'हव भाई, ये मन चार गंगा ये...।Ó
'वो दे तो हे गा, वो बीड़ी पियत हे तेन हर तो रामलाल के ददा दसरू, गहिरा आय।Ó
'वोइसन बात नोहे गिरधारी। गंगा माने चार बड़े सियान जेन ल जिनगी के जादा अनुभव होथे। जेखर सियानी गोठ ले हम छओटे मन ल सीख मिलथय। ऊंखरे असीस हमन ला पुरथय। हमर जिनगी सुधरथे। त हमर बर ये गंगा ये गा। चल येला मुंड़ नवाथन। भजन-कीरतन करथन।Ó
'अ...आ... अजी... अ... आ...Ó
'कइसे तरोगे रे मनवा कइसे तरोगे
भजन बिना मनवा कइसे तरोगे...
चौरासी योनि ले भटक के पायेस ये तन ला
प्रभु चरन म लगाय रहा ये मन ला
यहा भवसागर गहरी नंदिया जी
थाह बिना डूब मरोगे रे मनवा कइसे...।Ó
नाचत-ठुमकत, आलाप मारत, दूनो जोकर के गोड़ के घुंघरू के धुन, तबला-ढोलक के थाप, पेटी-बेंजो के स्वर, मंजीरा के लय सांत गंहुरावत रात मं हमर देहाती लोक परंपरा के दरसन कराथे।अमिट-अमूर्त सांस्कृतिक झलक देखे ला मिलथे। दूनो अपन गंभीर व हास-चुटीली संवाद, त्वरित सुवाल-जुवाप अउ गीत-संगीत के माध्यम ले समाज म फैले अंधविश्वास, रूढि़वाद, दूसित नियाव प्रणाली, सामंतवाद म कुठाराघात करथंय। वोखर दुस्परिणाम ल रखत वोखर निदान घला सुझाथें। याने नाचा हमर अइसन सामाजिक आइना आय। जेमा हमर गांव-देहात के तस्वीर प्रतिबिंबित होथे।
दूनो जोकर आधा-पौन घंटा तक संवाद अउ गीत-संगीत ले नाचा के प्रथम दृस्य ल सारथक करे के उदिम करथें। नाचा ठउर म पूर्णरूपेन ग्राम्य वातावरण तइयार होथय। हालांकि उहां मंच म कोनो देहाती निसि देखे ल नइ मिलय। दूनो झन एकबार फेर नत्ता सोरियावत एक-दूसर के नांव धरत नाचा के कथानक याने गम्मत प्रस्तुति के मुड़ी धरथंय। जेखर बर एक महिला चरित्र के जरूरत पड़थे। त मुंड मं फूलकंसिया लोटा बोहे माईलोगन (महिलापात्र) जेन ल 'जनानाÓ कहे जाथे। नाचा पार्टी के अनुभवी कलाकार जोन ह औरत के भूमिका करत रइथे, जनाना बनथय। राग लमियावत मंच म आथय।
अइ हो... हो... हो...
इंखर घर मं कइसे के रहियों या
इंखर घर म कइसे के रहियों...
कमा-कमा के जांगर टूटगे
नइ मिलिस सुख दाई
करू करेला जोड़ी के बचन
नइ मिलिस मीठ बोली भाई
सास ननंद करथे मोर निकारा
इंखर घर...।


text:
छत्तिासगढ़ प्रांत म घलो बड़कन जियोतिरलिंग जइसन काल ल जितवइया भोला बबा के मंदिर-देवालय हवय जेखर दरसन, पूजा-पाठ अउ अभिसेक करे म सब पाप धुल जाथे। अइसनहे एक ठन मंदिर जांजगीर-चापा जिला म हसदो नदिया के तिर म बसे पिथमपुर म हवय। महासिवरात्रि म अउ चइत परवा से अम्मावस तक 15 दिन इहां मेला भरथे अउ धूल पंचमी के दिन इहां भोला बबा के बरात लिकलथे जेला देखे बर देस भर के साधु मन इहां आथे। घिवरा के लिखवइया नरसिंगदास वैष्णव भोला बबा के बरात ल देख के गीत लिखे हे :-
आईगे बरात गांव तीर, भोला बाबा जी के
देखे जाबो चला गिंया, संगी ला जगावा रे।
डारो टोपी, मारो धोती, पांव पायजामा कसि,
गल गलाबंद अंग, कुरता लगावा रे।
हेरा पनही दौड़त बनही, कहे नरसिंहदास
एक बार हहा करही, सबे कहुं घिघियावा रे॥
कोऊ भूत चढ़े गदहा म, कोऊ कुकुर म चढ़े
कोऊ कोलिहा म चढ़ि चढ़ि आवत..।
कोऊ बिघवा म चढ़ि, कोऊ बछुवा म चढ़ि
कोऊ घुघुवा म चढ़ि हांकत उड़ावत।
सर्र सर्र सांप करे, गर्र गर्र बाघ करे
हांव हांव कुत्ता करे, कोलिहा हुवावत।
कहें नरसिंहदास, शंभु के बरात देखि,
जांजगीर के कवि सिरि तुलाराम गोपाल ह पिथमपुर ल सतजुगी गांव कथे अउ कुथुर-पामगढ़ के गीत लिखवइया सिरि बुटु सिंह चउहान ह कथे कि इहां पुन्नी म नहाय अउ पूजा-पाठ करे ले देवता धाम जाथे। ऐखरे बर इहां सब्बो झन आके नदिया म नहाके कलेसर भोला बबा के धूप, दिया जला के बेलपान, धतुरा, गांजा-भांग अउ फूलपान चढ़ाथे। अइसन करके मानता माने ले ओ हर पूरा हो जाथे फेर ओहर दूसर साल भूइयां नापत इहां आते अउ कलेसर भोला बबा के पूजा करथे। बहुत झन कथे-'इहां आय ले पेट पिरा ह थिरा जाथे।' काबर कि इहां के हिरासाय तेली के अइसनहे करे ले ओखर पेट पिरा थिरा गिस। गजट म उड़िया राज के खरियार के राजा ल इहां पेट पिरा ल थिराय बर आय रहिन करके लिख हे। ऐमा राजा के नाम नइ लिखे हे। लेकिन ये किताब म असवनी ह लिखे हवय कि ओला खरियार के युवराज जे. पी. सिंहदेव चिट्ठी लिखे हे कि हमर बबा राजा बिर बिक्रम सिंहदेव ह पेट पिरा के खातिर पिथमपुर नइ गे रहिस, ओ हर लइका के आसिरबाद मांगे गे रहिस। ऊहां कलेसर भोला बबा के पूजा करिन अउ मनौती मानिस कि ओखर लइका होही त इहां एक ठन मंदिर बनवाही। ओखर दू ठन नोनी अउ दू ठन बाबु होइस । ओ हर पिथमपुर म एक ठन मंदिर बनवाइस अउ देवता बइठाय नइ पाइस अउ मर गे त इहां के पुजारी मन ओ मंदिर म गौरी मइया ल बइठाइस। अइसनहे कतुक गोठ बात ल ए किताब म लिखे हवय। पिथमपुर के कलेसर बबा के महिमा ल कोनो नइ जानय। बुटु सिंह ओखर महिमा ल गाथे :-
हसदो नदिया के तिर म कलेसरनाथ भगवान।
दरसन जउन ओखर करिहि, आ बइकुंठ जाही॥
फागुन महिना के पुन्नी, जउन ऊंहा नहाइन।
कासी जइसन फल पाही, अइसनहे गाथे वेद अउ पुरान॥
बारहो महिना के पुन्नी म जउन इहां नहाहि।
ओ हर सीधा बइकुंठ जाही, अइसनहे गाथे बरनत सिंह चउहान॥
इहां के मंदिर के बनवइया के नाम पथरा म लिखाय हवय। कच्छ कुम्भारिया के जगमाल गांग जी ठिकेदार ह कारतिक सुदि दू, संबत् 1755 म गोकुल मिसतिरि कर ए मंदिर ल बनवाय रहिस। मंदिर ह ओतका जुन्ना नइ लागय। अइसन लागथे ए मंदिर के साज-तुने के काम करा गे हे। चापा के लिखवइया छबिनाथ दूवेदी महराज ह 110 बच्छर पहिली संसकिरित भासा म 'कलेसर इस्तोत्र' लिखे रहिन जेमा ओ हर संबत 1940 म कलेसर बबा ह जनमिस अउ मंदिर ह चार बच्छर म (संबत 1949 से संबत 1953) म बनिस। पिथमपुर के हिरासाय तेली ल भोला बबा ह सपना दे के कहिन-'घुरूवा ले मोला निकालबे त तोर पेट के पिरा ह थिरा जाही।' हिरा ह ओसनहे करिस अउ ओखर पेट पिरा थिरा गे। ओहर इहां एक चउरा म भोला बबा के लिंग ल बइठाइस अउ पूजा करिस, सबके सामने म ओखर पेट के पिरा हर थिरा गे। ऐला सब्बो झन देखिन, दूरिहा गांव के लइकन-पिचकन, किसान, मोटियारी अउ माइ लोगन इहां आइन अउ पूजा करिन। फेर ऐला सब जान डारिस। चापा के जिमिदार हर ओखर भोगराग बर जोंगिस। इहां के मंदिर ल बनवाइन, ओमा संगमरमर लगवाइन अउ पूजा करे बर पुजारी रखिस। मेला अउ महासिवरात्रि म जिमिदार ऊंहा जाबेच करे। इहां एक ठन मठ रहिस हे जेखर महंत बैरागी मन रहिन। ए किताब म अस्सी बच्छर म दस झन महंत मन के नाम लिखे हे। ए किताब म अइसन अइसन गोठ-बात लिखे हे जेला बुढ़वा बबा मन तक नइ जानय। ए पाती ये किताब ह सहेज के रखे लाइक हे।
इहां के मेला म रंग रंग के दुकान, सिनेमा-सरकस, अउ झुला आथे। खाये-पिये के जिनिस, बरतन-भाड़ा, टिकली-चुनरी, सोना-चांदी, सिल-लोढ़ा अउ कपड़ा के दुकान आथे। मेला घुमे बर लइकन-पिचकन, किसान-किसानिन सब आथे। कभु कभु लइकन मन के बिहाव लग जाथे। अइसन दूसर जगह कहां होथे, सब भोला बबा के किरपा हे। हमर मन म पिरा होथे कि इहां आय के रद्दा हर बड़ खराब हे। गंगा जइसे हसदो नदिया के तिर म फैक्टरी लगे हे जेखर जहर से नदिया के पानी जहर जइसन हो गे हे। ऐला रोके बर लागही। हमर छत्तासगढ़िया सरकार ह पिथमपुर ल पर्यटन इस्थल बना देथिस त बढ़िया हो जाथिस। अइसहे लिखवइया जइसे हमरो कहना हे। किताब म मंदिर अउ देवता मन के बहुत बढ़िया फोटू छापे हे अउ ओर पचाहे। अइसहे अउ जगह मन के बारे म केसरवानी जी हर लिखही, भोला बबा ओला ऐखर बर आसिरबाद देवे।
0 समीक्छक
प्रांजल केसरबानी
बोरीबली, मुम्बई


text:
सम्मत के जर आए धन खान-पान के असर ते जेन अस्पताल म जाबे तिहेच मनमाड़े भीड़ पेले रिथे। अस्पताल ल ठउर-ठउर म खोले डॉक्टर मन गरीब ल देखते ही ठोमहा-ठोमहा दवई ल देके खून जांच, पेशाब जांच, अऊ ऐ जांच ओ जांच के पर्ची थमहा देथे। अस्पताल तो अब अइसे होगे हाबे जानो-मानो चाय-पान के दुकान, हरेक गली म एक ठन मिलही। आन देश के मन किथे के इहां के लोगन मन गरीबी अउ बीमारी म ज्यादा मरथे। ए सोचे के बात आए के अतेक बड़े-बड़े अस्पताल अउ डाक्टर होय के बावजूद बीमारी म लोगन मरत हावय। अरबों-खरबों रूपिया गवां के गरीब मन खातिर सरकार ह कल्याणकारी योजना चलावत हावय, तभो भूख ले कइसे मर जथे अऊ जेन गरीब भूख ले बांचगे वो बपरा ह नानकून बीमारी म मर जथे। जब आदमी के काल आथे तव ओला मउत ले कोनो नइ बचा सकय। फेर अब जबकि चिकित्सा विज्ञान ह अपनेच मुंह ले आगर के घाघर गोठियावथाबे के हमर कना हरेक बीमारी के दवई हाबे त ये बात कोति घलोक सोचे पर परथे के का ओ दवई के असर अमीर अउ गरीब उपर आने-आने होथे। कतकोन शहर म तो समे म उपचार अउ दवई-बुटी के बने बेवस्था होय के बाद घलोक बीमारी अउ बीमरहा मनके संख्या दिनों-दिन बाड़त काबर हावय। पहिली घलोक बीमारी होवत रिहिसे, उपचार तको होवय। समे के मुताबिक धीरे-धीरे उपचार के तरीका ह बदलत हावय। अब जेन झिन डाक्टर ते ठिन दवाई, उहू म जीव बांच जही येकर कोनो गारेंटी नइये। आदमी मरे चाहे बांचे डाक्टर के पूरा फीस देना जरूरी हावय। मरीज मरगे त ओकर घरवाले मन अस्पताल के पूरा खर्चा देही तभे लाश ल उठाही, अइसन हवय अब के उपचार व्यावस्था अउ डॉक्टर मनके नीति।
सरकार किथे इलाज के आभाव म काकरो मउत नइ होना चाही, सबला बने उपचार मिलय। फेर इहां तो बने इलाज सिरिफ बड़हर बर हावय। जेकर कना रूपिया पइसा हावय ओमन बड़े से बड़े बीमारी ले उबर जथे अऊ जेकर कना इलाज कराय बर पइसा नइये ओमन सर्दी-खासी म तको ढलंग जथे। माने तोर करा पइसा हवय तव सब इलाज होही वरना भगवाने जाने तोर का होही? आयुर्वेद, योग, यूनानी, प्राकृतिक चिकित्सा, सिद्धा, होम्योपैथी, स्थानीय वनौषधि, जड़ी-बूटी अउ योग विज्ञान ले आगु लोगन के उपचार होवय। अब सबले ज्यादा ऐलोपैथी के बोलबाला हावय। आदमी के दिनचर्या म शामिल होगे हावय दवई ह। ए गोली मनके पहुंच दवई दुकान ले गांव के किराना दुकान तक होगे हावय। दुनिया म अइसन कोनो आदमी नइ बांचे होही जेन बिन दवई खाये जियत होही। लइका ह महतारी के गरभ म रिथे तभेच ले ओला विटामिन, प्रोटिन अउ कैल्शियम के टेबलेट के आदत हो जाये रिथे, तब बाहिर आये के बाद कइसे ओ लइका ह बिगर गोली दवई के भला-चंगा रइही। बात-बात म डॉक्टर अउ दवई के देखे तो अइसे लागे लागथे मानो दवई बनइया अउ डॉक्टर मन मिलके हर आदमी ल गोली-दवई के आदी बनावत हावय। दुबर-पातर ल मोटाय के दवई, मोट-डाट ल पतराये के। बाल झड़ाय के, जगाये के। बीमारी के हउ्वा ले आज देश म गोली-दवई के बाजार अतेक फूलत-फलत हावय के जेन ल कुछूच बीमारी नइये तेनो हा मोला कुछू बीमारी झिन होतिस भगवान किके बने-बने रेहे के दवई ल खावत हाबे।
( जयंत साहू )
JAYANT SAHU
ward-52, Dunda, post-Sejbahar, Raipur CG
9826753304


text:
हमर हमर चिल्लावत हावे, कट्टर होके मनखे नेक ।।
एक लाभ बर जात बताये, दूसर बर ओ जात लुकाय ।
बिन पेंदी के लोटा जइसे, ढुलमूल ढुलमुल ढुलगत जाय ।।
दू धारी तलवार धरे हे, हमर देश के हर सरकार ।
जात पात छोड़व कहि कहि के, खुद राखे हे छांट निमार ।।
खाना-पीना एके होगे, टूरा-टूरी घला ह एक ।
काबर ठाड़े हावे भिथिया, जात-पात के अबले झेक ।
सबले आघू जेन खड़े हे, कइसे पिछड़ा नाम धराय ।
सब ला जेन दबावत हावे, काबर आजे दलित कहाय ।।
जे पाछू मा दबे परे हे, हर मनखे ला रखव सरेख ।
मनखे मनखे एके होथे, जात पात ला तैं झन देख ।।
काम -धाम जेखर मेरा हे, जग मा होथे ओखर नाम ।
जेन हवे जरूरत के मनखे, सबला देवव संगी काम ।।


text:
हमर देस मा तिहार मनाये के गजब सऊँक .सब्बो किसिम के तिहार ला हमन जुरमिल के मनाथन .तमाम जातपातधरम-सम्प्रदाय के तिहार मन ला एकजुट होके मनाये के कारन सांप्रदायिक सदभाव अउ एकता के नाम मा हमर दुनिया में अलगेच पहिचान हे . तिहार मनाये बिना हमर बासी-भात तको हजम नई होवय.तिहार मनाये के सऊँक मा हमन प्रगतिसील होगेन .बिदेस के तिहारो ल नई छोड़न .भूमंडलीकरन के जमाना मा नवा पीढ़ी हर "वेलेन्टाइन -तिहार" मनाये बर पगलागे."वेलेन्टाइन -तिहार" मया करइया जोड़ा के बिदेसी तिहार आय .एमा पुलिस संग रेस-टीप खेल के अपन मया ला जग-जाहिर करे के पवित्र भावना कूट कूट के भरे रहिथे.कभू कभू तो कुटकुट ले मार घला खाना पड़थे तिही पाय के ये तिहार मा बरा,सोंहारी ,ठेठरी ,खुरमी बनाय - खाय के परम्परा नई रहय.रद्दा साफ मिलगे तो कोनहों -कोनहों मन अपन जोड़ी -संगवारी ला चीन-देस के आनीबानी के नुन्छुर्रा चीजबस के भोग लगाथें. ये भोग दीखे में गेंगरवा साहीं दिखथे .पताल के लाल लाल झोर डार के येखर रंग ला घला लाल कर डारथें .कोन्हों-कोन्हों भोग अंगाकर रोटी साहीं घला दिखथे फेर अंगाकर जैसे वोमा दम नई रहाय ."वेलेन्टाइन -तिहार" हमर देस मा नवा नवा आये हे.
जुन्ना बिदेसी तिहार मा "अप्रैल फूल के तिहार" हमर देस मा अप्रैल महिना के पहली तारीख के मनाये जाथे ." अप्रैल फूल के तिहार" के माई-भुइयां के बारे में कोन्हों बिद्वान मन इंगलैंड बताथे तो कोन्हों मन फ़्रांस देस बताथे .हमला येखर माई -भुइयां से का लेने देना.बिदेसी तिहार हे तो सगा बरोबर मन सम्मान तो मिलबे करही . ये तिहार मा लोगन मन ला बुद्धू बनाये जाथे .पहिली के जमाना मा मोबाइल-टेलीफोन नई रहिस तब बैरंग लिफाफा मा कोरा कागद भेज के बुद्धू बनाना ,झुठ्हा समाचार दे के हलकान करना,जीयत मनखे के मरे के झुठ्हा खबर दे के परिसान करना ,नौकरी लगे के झुठ्हा खबर देना ,अइसन कई प्रकार के हरकत करके तिहार के मजा लूटे जात रहिस .यहू तिहार मा पकवान बनाय-खाय के रिवाज नई हे . जुन्ना बिदेसी तिहार होये के कारन अप्रैल फूल के महक साल भर बगरे रहिथे .चपरासी मन बाबू ला,बाबू मन साहेब ला,साहेब मन बड़े साहेब ला ,बड़े साहेब मन, अउ बड़े साहेब ला बुद्धू बनावत हे .एखर महक के बिना न भासन लिखे जा सकथे,न पढ़े जा सकथे .कश्मीर ले कन्याकुमारी तक,अटक ले कटक तक अप्रैल फूल के महमही महसूस करे जा सकथे .बुरा लगे के बाद भी बुरा नई मानना,मामूली बात नोहय. "बुद्धू बनात हे " जान के भी चुप्पेचाप रहिना सहनसीलता के निसानी आय . अप्रैल फूल के तिहार अपन दुःख पाके दूसर ला सुख देना के संदेस देथे कि अपन सुख बर दूसर ला दुःख देना के समर्थन करथे , ये रहस्य अभीन ले सुलझे नई हे .खैर,तिहार ला तिहार के नजर मा देखना चाही तब्भे मजा आही.
मजा लूटना,जिनगी मा आनंद लाना तिहार के खास लच्छन होथे . चार दिन के जिनगी मा कतिक टेंसन पालबो.इही सोच के हम हर दिन तिहार मनाये के बहाना खोजत रहिथन .पाछू हफ्ता मा आस्ट्रेलिया संग किरकेट में जीते के मजा लूटेन,फेर पाकिस्तान संग जीत के मजा ला देवारी अउ होली बरोबर बड़का तिहार मनायेन .फटाका फूटिन, बैंड-बाजा संग जुलूस निकलिन,मिठाई बाटिन,मिठाई खाइन .१ अरब २१ करोड़ मनखे ला कोन खुसी दे सकथे ? मनखे ल अपन खुसी के रद्दा ला खुद निकालना पड़थे . आज अप्रैल फूल हे ,काली किरकेट फायनल के बड़का तिहार रही .फटाका ,मिठाई के जुगाड़ करलव .अपन देस के बड़का जीत बर गाड़ा-गाड़ा भर सुभकामना....
----अरुण कुमार निगम


text:
डिंगई - लोकबाबू
सर्वाधिकार - लोकबाबू
प्रथम संस्करण - 2015
आवरण: कन्हैया
प्रकाशक एवं मुद्रण
वैभव प्रकाशन
अमीन पारा, पुरानी बस्ती,
रायपुर (छ.ग.)
फोन - 2262338
बतरस की कला ‘डींग’
लोककथाएँ मनुष्य के जीवन की सर्जनात्मक वार्तालाप हैं। वाचिक कला का विस्तार। आदमी श्रम को रसमय बनाने और क्रियाकलाप की कल्पनाशील अनन्तता को छूने के स्वभाव से जो रूपक गढ़ता है, उसमें लोककथाएँ भी हैं। लोककथाएँ छलाँग की तरह होती हैं, तीन डग में धरती नापने की तरह। ‘डींग मारना’ -मानवीय स्वभाव की एक छलाँग ही है। दुनिया की तमाम सभ्यताओं में ‘डींग मारने’ के मानवीय स्वभाव से मूल्यवान साहित्य की रचना हुई है। भारत में रामायण, महाभारत, पंचतंत्र, हितोपदेश, कथा-सरित् सागर आदि की कथाओं में ‘डींग कला’ के विलक्षण प्रमाण मिलते हैं।
कथाकार लोक बाबू ने इस उपन्यास की कथा इसी तरह लोकश्रुति से ली है। वाचिक परम्परा से चली आती लोकश्रुति को लिखित भाषा के संस्कार में ढालने की अपनी जरूरत है। इससे लिखित साहित्य को ऊर्जा मिलती है, नयी जुबान भी। विजयदान देथा ने राजस्थानी वाचिक लोककथाओं को व्यापक रूप से लिखित संसार में अर्जित किया है। इस उपन्यास की कथा-कायर, डरपोक, आलसी और धन-दौलतहीन ‘बाबू प्यारेलाल की डींग’ है।
‘डींग और संयोग’ को बतरस में भिगोकर लोक का सृष्टा श्रोताओं को सुख देता है। ये कथाएँ समय के अवरोधों को दूर करती हैं। हजारीप्रसाद द्विवेदी के अनामदास के पोथा में-इसी तरह डींगों से बनी कथाएँ सुनाकर अकाल के कारण भूखे-बिलबिलाते गरीब बच्चों का मन बहलाने का प्रसंग है। मामा नामक चरित्र इन कथाओं के जरिए वह काम करता है, जो बड़े-बड़े वैद्य नहीं कर पाते। इसी तरह की वाचिक कथाओं के वृतान्त से हमारी संस्कृति का भंडार भरा है। आधुनिकता के व्यामोह से इनसे पीछा छुड़ाकर हम खोखले हुए हैं। सामाजिक समरसता टूटी है, अलगाव आया है, हँसने-बतियाने और आत्म-विस्तार करने का सहज मार्ग हमसे छूट गया है। इससे निर्मित त्रिशंकु जीवन ने क्रूर और नीरस बनाया है।
लोकबाबू ने इसे कथारस में पिरोकर एक महत्वपूर्ण पहल की है। लोककथा आधारित यह उपन्यास बच्चों से बड़ों तक को अच्छा लगेगा।
प्रो. कमला प्रसाद
डिंगहा आए हे अमर खाके
लोककथा अउ लोकगाथा के औपन्यासीकरण घलो साहित्य के एक अंग आय। राजस्थान के विजयदान देथा जी हा उहाँ के गंज अकन लोककथा के हिन्दी म रचना के रूप दे हे। छत्तीसगढ़ मा नारायण लाल परमार जी हा घलो वइसनेच किसिम के बूता करे हे। लोकबाबू के काम हा थोरिक आने किसिम के हे। येहा लोककथा के औपन्यासीकरण छत्तीसगढ़ी मा करे हे।
सवाल ये हे के का जम्मो लोककथा अउ लोकगाथा के औपन्यासीकरन करे जाय? मोर बिचार हे के लोककथा अउ लोकगाथा मा अइसे ला चुने जाय, जउन हा मनोरंजक के संगे-संग सीख वाला होय। जइसे लोकबाबू के उपन्यास मा हे, के डिंगहा के पोल खुलबे करथे। डिंगहा हा अमर खाके आय, वोहा नइ मरय! आजो वोहा हमर बीच मा जीयत हे!
पहली दुरगा अउ गनेस पारब मा कहिनी कहवैया के घलो कार्यक्रम होवय। एक ठन कहिनी के पुछी ला धरे-धरे दूसर कहिनी निकल आवय अउ वोकर पुछी ल धरके तीसर कहिनी। चाॅंटी के रेम धरे सही कहिनी के रेम। एक ठन कहिनी मा रथिया पहा जाय। संसार के कई ठन देस-राज मा रेम-धरे कहिनी मिलथे। लोकबाबू के उपन्यास घलो रेम-धरे कहिनी आय। ‘डिंगई’ ला पढ़े धरबे त अइसे लागथे, जइसे कोनो कहिनी बतैया हा आगू मा बइठ के कहिनी बतावत हे। अउ अइसे बतावत हे के हँुंॅकारू देवैया हा हँुंॅकारू दे ला बिसर गे हे। येहा आय कहिनी-कला।
कहिनी हा अपन मूल-रूप मा वाचिक-परंपरा के जिनिस आय। ओकर लिखित रूप हा पाछू के बात आय। कई झन कहिनी लिखैया मन अपन कहिनी ला सभा मा पढ़ के बताथें, तब वाचिक-परंपरा के रस झरे लगथे।
कहिनी-लिखैया लोकबाबू हा ये पइंत लोककथा ला उपन्यास के सरूप दे हे। पर वोहा जुच्छा कहिनी लिखैया नोहे। वोहा लोक के आत्मा ला चिन्हैया कलाकार घलो हे। येकरे सेती ये उपन्यास मा लोककथा के न तो देहे ला चिमटे-कोकने गे हे, अउ न आत्मा ला। वोहा अपन कोती ले वोकर अइसे सिंगार करे हे, के लोककथा के रूप हा अउ उभर गे हे। हाथी, घोड़ा, बघवा अउ मंगर मन का सोंचथे, येला उपन्यास लिखैया हा बने सोंच के लिखे हे। अइसे लगथे जइसे आदमी हा सोचत हे। लोककथा मा जीव-जगत अउ आदमी के एकम-एका होथे। येला लोकबाबू हा नइ बिसरे हे। इही आय लोककथा अउ लोक-समाज के आत्मा मा झांॅकना।
डिंगहा मनखे के डींग ला पढ़के मन मा एक ठन सवाल हा मुड़ी उचाथे - आखिर ये डींग काये? काबर कोनो डींग मारथे? डींग हा मन के एक ठन बिकार आय। येला हिन्दी वाला मन ‘कुंठा’ कहिथें। जउन काम ला मनखे करना चाहत हे, पन करे के जांगर नइ चले, बुध हा नइ पुरय, तब वो मनखे हा कभू अकेल्ला मा अउ कभू चार झन के आगू मा बढ़चढ़ के गोठियाथे, गोठ-बात मा अपन मेड़ो ला फोरडारथे, वोहा वो काम के सपना देखथे, वो बूता के कल्पना करथे, सपना अउ कल्पना ला शब्द के कुरथा पहिराथे। माने मनखे हा अपन कमजोरी ले जनमे ‘कुंठा’ ला भाखा के सुंदर चद्दर ओढ़ाय लगथे। ‘डिंगई’ के नायक हा न तो तनसुखलाल हे, न मनसुखलाल। वोहा तो निमगा प्यारे लाल आय। जेला मन के ‘कल्पना’ सुख देथे।
ये उपन्यास मा दू ठन बात अउ आय हे- संजोग अउ चतुरई। सबो के जिनगी मा कभू न कभू अइसन बेरा आथे, जेला संजोग कहे जा सकत हे। कभू-कभू तो संजोगे हा जिनगी के दिशा ला बदल देथे। येला संजोगेला डिंगहा मन अपन ताकत समझ लेथे। जइसे बाबू प्यारेलाल हा मनखेखवा बघवा, बइहाय हाथी अउ अभियावन मंगर उपर अपन जीत के भरम पइदा करके सुख के अनभव करथे। अउ जब एक जघा फंॅादा मा फॅंदा जाथे, तब वोकर मुॅंहबोला बेटा हा अपन चतुरई ले वोला बचाथे। उपन्यास के सीख ये हे के चतुरई हा समस्या ले निकले के रद्दा होथे। संजोग हा नई होय। डिंगहा मन समस्या ले भागथें, पन चतुरा मन समस्या ले मुड़ी देके भिड़ जाथें।
लोकबाबू के सबले अच्छा बात ये हे के वोहा उपन्यास के ताना-बाना ला कपड़ा बनैया मनखे कस बने नाप-जोखके लमाय हे। एक-एक ठन ‘दृश्य’ ला अपन कल्पना के बल मा चलत-फिरत फोटू सही आगू मा राखे हे। अइसन करत खानी वोहा रस के झरन ला आॅंखी-ओधा नइ होवन दे हे। इही रस के झरन हा पढै़या मन ला किताब ला छोड़न नइ देवय।
उपन्यास के भाषा मा कुछु नवा बात घलो मिले हे। जेला देखके भविष्य के छत्तीसगढ़ के कल्पना करे जा सकत हे। मोर बिचार हे के अब छत्तीसगढ़ी भाषा मा दूसर भाषा के शब्द-प्रयोग ऊपर बात करे के समे आ गे हे। अइसे शब्द ऊपर बात करना जरूरी हे, जउन शब्दमन छत्तीसगढ़ी मा चलागन मा नइयें। जउन शब्द चलागन मा आके अपन रूप ला बदल डारे हें, वोला मान देना वाजिब हे। पन जेन शब्द मन चलागन मा नइ हें, वोला बिगाड़ के लिखना सहीं नइये। आज छत्तीसगढ़ मा शिक्षा के प्रचार-प्रसार गाँॅंव-गाॅंँव हे। गांँॅंव-गाॅंँव अखबार जावत हे। लोगन पढ़त-सुनत हे। कई माध्यम ले शब्द के उच्चारण कान मा पहँुॅंचत हे, अउ जीभ मा बइठत हे। एकर सेती छत्तीसगढ़ी भाषा के रूप बदलत जात हे। आज बोलचाल मा हिन्दी के शब्द अपन मूल रूप मा आवत हे, बिगड़े रूप मा नइ। कहँूॅं हम ‘छत्तीसगढ़ प्रदेश’ ला ‘छत्तीसगढ़ परदेस’ कहिबो त अर्थ आने असन लगथे। प्रदेश अउ परदेश के बीच मा गजब फरक हे। हमन ‘परदेसिया’ थोरे आन। परदेसिया माने आन प्रदेश के। ये हिसाब ले प्रदेश, प्रतिज्ञा, प्रतीक्षा हा अपन मूल रूप मा आवय। सवाल ये उठथे, के का हिन्दी के शब्द मन ला बिगाड़े ले छत्तीसगढ़ी हो जाथे? लोकबाबू हा हिन्दी शब्द मन ला वोकर मूल रूप मा राखे के कोशिश करे हे। ते पायके मोला ओकर भाषा मा भविष्य के छत्तीसगढ़ी के दर्शन होथे। ये किताब मा भाषा मन के बीच के लेन-देन घलो दिखाई देथे। हिन्दी के हाना ला छत्तीसगढ़ी मा प्रयोग करे गे हे। जइसे-हालत पातर होना, ऊँट पहाड़ के खाल्हे आना। जउन तरह ले भाषा पुष्ट हो सकत हे, लोकबाबू करे हे। उपन्यास मा लेखक के भाषा हा नदिया के धारा कस बोहाय है- कलकल-छलकल। ये लेखक के सफलता आय।
मोला लगथे, ये लोककथा वाला उपन्यास ला छत्तीसगढ़िया भाई मन के बीच मान-गउन मिलही। छत्तीसगढ़ी रचना-संसार मा लोकबाबू के स्वागत होना चाही।
द जीवन यदु
गीतिका,दाऊ चैरा,
खैरागढ़ 491881(छ.ग.)
मो. 9752023921


text:
जनम ले दइ ददा ल खोयेन । कर सुरता हम कभु नइ रोएन।।
कर नइ पायेन उंखर सेवा। अइसन होइस काबर देवा।।
ममा मामि ममदाइ पोटारिस। ननिहाल मोर हाल संवारिस।।
नइ उतर सके रिन दद दाइ के। नना नानि मम मामि दाइ के ।
कथें किस्सा पुरखा तारे के। "गया" जाके पिंडा पारे के।।
सुन किस्सा योजना बनायेन। गया-पंडित-संपर्क बनायेन।।
संग भाई हम आयेन "गया"। अइस सुरता दइ ददा के मया।।
पंडित पिण्ड-दान समझाइस। खरचा पानी घलो बताइस।।
होईस बढ़िया करे ले ठेका। ओइसे अब्बड़ लगथे टेका।।
काम धाम निपटाइ के, लहुटेन अपन गांव।
जम्मो देवी देवता, परथन सबके पांव।।
असल बात ये हे के भारत, हमर देश, म धरम करम मनइ के रिवाज आज ले नही, सैकड़ों साल ले चलत हे। देवी देवता के गिनती ल झन पूछ। तीन लोक तैंतीस करोड़ देवता। कतको अंधविश्वास कहि लौ, कोनो कोंटा म डर छुपेच रथे। मान्थेंच। नई मानय तौनो मन, जब बिपत परथे, अउ छोड़े नही त इही रीत रिवाज के सरन मा जाथें। बाकी एखर बर लिखे ल त गाड़ा भर हे। मैं डिटेल म नई जाना चाहंव। अत्केच कहना चाहत हौं के अइसन काम बर पंडा पुरोहित अउ जजमान दूनो एक दूसर के दिमाग ल पढ़ के, अउ जउन भगवान के नांव ले के करम करथौ करवाथौ ओखर खियाल रख के, श्रद्धा ले काम निपटवावौ फेर देखौ ओखर परिनाम। मैं जउन दृश्य देखेंव उहाँ के के कइसे पण्डा ह, जजमान के कम पइसा चढ़ाए ले, बिफर गे रिहिस अउ गाली गलौच म उतर गे रिहिस, ओला देख के एकदम खीख (गंदा) लागिस जी। अइसने म त श्रद्धा ख़तम हो जथे ... .. अब उहाँ ले सरूप बदल के आये के बाद के फोटू म नजर दउड़ावौ थोकिन:
गया ले आये के बाद के फोटू
जय जोहार .......
(ममदाइ=नानी) (पोटारिस=गले लगा लिया)


text:
आज सुरुत्ती हे न तउने पाके दियना के अंजोर ह रइपुर भर मं बगरे हवय। जेन ल देखौ तेने ह रिंगी चिंगी ओन्हा पहिरे उच्छाह मं भरे हवय।
रइपुरा गांव के थनवारिन संग कतको मोटियारी टुरी टुकना मं सुआ धर के तरी नरी नाना, मोर सुअना गावत गौंटिया के दुआरी मं पहुंचिन। गौंटिया रामधन चउरा मं अपन संगवारी मन संग बइठे तास पत्ता खेलत रिहिस। थनवारिन ल देख के तास पत्ता मढ़ा दिस।
थनवारिन ह अपन संग के टुरी मन ले किहिस – लेव गावव ओ। तहां ले सब्बो झिन कनिहा ल निहुरा के तारी बजा बजा के गांवन लागिन।
सुअना रे सुअना, भई मोर सुवना
पहिली गवन के मैं डेहरी बइठारेंव
कि जब धन रहेव में भइल बपन के
के तम्मो नइ गए बनिजार
काकर संग खाइहों काकर संग खेलिहों
काला देख रइहों मन बांध
सासे संग खाइबे ननद संग खेलिबे
कि लहुरा देवर मन बांध
लहुरा देवर मोर बेटवा बरोबर
कि काला देखि रहवं मन बांधि
तोर अंगना चउरा बंधा ले
कि तुलसा ल देबे लगाय
नित नित छुइबे नित नित पितबे
कि नित नित दियना जलाय
तुलसा के बिरवा हरियर हरियर
कि मोर गोंसइया बनिहार
तुलसा के बिरवा झुरमुर भइया
कि गोंसइया गए रन जूझ
सुआ गीत तभे थमिस जभे गौंटिया ह पांच ठिन रुपिया अऊ एक ठिन लुगरा थनवारिन ल दिस। थनवारिन ह असीस देइस अऊ रेंग दिस दुसर दुआरी।
रामधन के संगी मन फेर तास मं रमिन। ओतके बेर मंगलू ह रामधन के दुआरी के आगू ले निकरिस। मंगलू ह अगुवागे त खिलावन ह किहिस – काली बनिया खेमचन्द ह कहत रिहिस के मंगलू उप्पर शनी चघे हवय तभी ले ओखर बंठाधार होइस हे।
रामधन ह हांसिस अऊ किहिस – कोढ़िया मनसे अइसने कथे गा खिलावन। जेकर ले कुछु कांही करत नइ बने उही ह कइथे के मोर करम ह फुटहा हे। मंगलू के चाल ह बने होतिस त कालाहंडी के नउकरी काबर छुटतिस ? ओला अपन घर दुआरी के बड़ मोह हे, दिन रात उही मं लगे रहिथे अऊ कइथे, मेंह ठलहा हौं, कोनो बूता ऊता मोला नइ मिलै।
रामधन के संगवारी ह किहिस – हहो गा संगी, तै बने कइथस, जेकर मन मं बात नइ लगय वो ह कभू कुछु नइ करे सकय। तोला मालूम नइये भइया रामधन, के मंगलू राजा असन किंजरत रइथे। फेर यहू बात हे कतको झिन ओखर मेंर तगादा आथें। आजेच सुखरू ह कइ देइस हे, काली ले चण्डी बन्द कर दुहूं।
तास पत्ता के खेल ह थम गे ये गोठ मं। मंगलू के हिन्ता करे मं सब्बो झिन ल मंजा आवत रिहिस। गोठ ह आगू चलिस। खिलावन फेर किहिस। - सरकार के पहिली पांचसाला योजना ह त फलित होगे अऊ दूसर ल फलित करे बर उपाय चलत हे, फेर भइया समझ मं नइ आवय के मंगलू ल कोनों बूता कइसे नई मिलिस।
रामधन ह किहिस – हमन ल काय करे बर हे जी, जइसन बोही तइसने लुही, कुकुर धोके बच्छवा नइ होवय। मंगलू ल मेंह बालपन ले जानथंव, ओमा कमई करे के गुन त हई नइये, मोर काये रद्दा मं मिलिस त राम राम हो जाथे। महूं जानथंव के मुंह लगाय मं ओह अपन मतलब गांठे के गुनही।
काय केहे जी ? दूसर संगी ह पुछिस त रामधन ह किहिस – मंगलू ल करजा मांगे के टकर परगेहे। ओह अभी ले मोर करा करजा मांगे ल त नई आइस हे फेर मंगना के कोन भरोसा, तउने पाय के मेंह ओखर ले दुरिहा रइथों।
दे गोठ ल सुनते खिलवान ह किहिस – नइगा भइया, तें ए फेर मं झन परबे। नइत ले बर लुपलुप, देय बर चुप चुप। मंगलू ह पइसा लहुटारे मं गजब किच्चक हवय।
ठउका केहेगा, महूं हा मांटी के गोटी नइ खेले हववं। मेंह वइसने टेम ल आन नइ दंव।


text:
9 Jul 2016
चलना तोला रइपुर घुमाहूं सनिमा देखाहूं अउ भजिया खवाहूं!
छत्तीसगढ़ म एक ठन अऊ नवा गजब के योजना के आरो मिले हावय जेकर नाव हे 'हमर छत्तीसगढ़Ó। ये योजना म गांव-गांव के नेता, माने पंचायत के निर्वाचित जनप्रतिनिधि मनला रायपुर घुमाये जाही। सरकारी खर्चा म पंच, सरपंच अउ सचिव मन डपट के राजधानी घमुही, सनिमा देखही अउ रिसोट म भजिया खाही। पाछु दिन दुर्ग संभाग के तीन जिला के पंचायत प्रतिनिधि मन राजधानी के नया रायपुर म मंत्रालय, मुक्तांगन, घासीदास संग्रहालय, जंगल सफारी, सांइस सेंटर, कृषि विश्वविद्यालय देखिन अउ रात के लोकरंग अर्जुन्दा वाले मनके प्रोग्राम देखिन। येमा दुर्ग के 167, बेमेतरा, नवागढ़, बेरला के 167 अउ बालोद के 166 निर्वाचित जनप्रतिनिधि सामिल रिहिसे। गांव म अभी नंगत खेती-किसानी के बुता फदके हावय अइसन म सरकारी फरमान तो मानेच ल परही। सरकार ल अभीच राजधानी देखाय के का सुझिस ते उही जाने। गांव के लोगन मन सियानी पागा बांध के पंचायत म आगे हावय येकर ये मतलब नइये के गांव के नेता मन करा घलो करिया रंग के स्कार्पियो या फेर मारूती-होन्डा होही। पंच अउ सरपंच मन रोजी-मजूरी करके अपन अउ परिवार के पालन-पोसन करथे। कतकोन पंचायत के प्रतिनिधि मन तो आन राज म बनि कमाय बर तको जाथे। सरकार ह अइसने पंचायत प्रतिनिधि मन बर हमर छत्तीसगढ़ योजना लाने हावय। सरकार ल लागत होही के हमन राजधानी म बड़ भारी काम कर डारे हाबन, मानो ये धरती हा सरग बरोबर संवरगे हवय। ये योजना के चित अउ पट दूनो ल देखे जाए तव सरकार ह चित होवत दिखत हावय। गांव के पंच, सरपंच मन राजधानी आके नवा-नवा गियान के बात नइ सीखय नहीं बल्कि भारतीय जनता पार्टी के सरकार के उपलब्धि ल देखही। डॉ. रमन सिंह अपन तीसरइया बछर तक पहुंचे के बाद का का काम करे हावय जनता खातिर इही देखाय के योजना आए। अइवइया पारी के अभी ले तियारी चलत हावय। पाछू महीना म जब लोक सुराज के आयोजन होय रिहिसे ओ बखत जब सरकार गांव-गांव म बइठिस तब सरकार के प्रति जनता के असल चेहरा दिखे लगगे। हमर छत्तीसगढ़ योजना ल पूरा-पूरा चुनावी परपंच कारर देके गजब अकन तथ्य हाबे। ये उही छत्तीसगढ़ आए जेन ल एक एजेंसी ह गरीब राज्य केहे हाबे, ये उही छत्तीसगढ़ आए जिहां के लोगन मन दू रूपिया के चाऊर अउ फोकट के नून खाथे। कुल मिलाके केहे जाए तब इहां फोकट-फोकट वाला योजना जादा चलथे, तव फेर सरकार ह कोन मुंह ले अपने गुनगान करत विकास के सरग ल अमरत हावय। जनता ल अब चुनई म वोट देके अलावा अऊ कुछुच काम करे के जरूरत नइये। मति अनुसार अब तो अनुमान लगाये जा सकथे के अवइया चुनई म सरकार ए घोसना कर सकथे के आप सिरिफ हमर सरकार बनन दव। फेर तुमन ला कुछू करे के जरूरत नइये। सब कुछ सरकार करही। चाऊर-दार के जोखा, लोग-लइका के जतन अउ तिरथ-बरथ तको सरकारी खरचा म होही। मंदिर-मस्जिद म जाके देव-धामी पूजन के बजाय नेता जी के जय बोलो, वो सबके मुराद पुरा करही। अभी आवव... रइपुर घुमाबो, सनिमा देखाबो अउ होटल-मोटल-रिसॉट म आनी बानी के जेवन खवाबो मन भर के इही तय 'हमर छत्तीसगढ़Ó।
* जयंत साहू*
jayantsahu9@gmail.com
9826753304
( येहा लेखक के स्वतंत्र विचार आए येमा कोनो राजनैतिक टिप्पणी नइ होय हाबे बल्कि एक आम आमदी के पक्ष ल राखे गे हावय। कोनो—कोनो के मन म कुछ-कांही उमड़ही तव नीचे कमेंट बाक्स म लिख दिहव। जय जोहार... )


text:
जानकार मन के मुताबिक पिवरी ह खराब खान-पान ले सचरइया रोग आए। येकर जानबा मानुख ल 15-20 दिन म होथे। भूख नइ लागे, भात-बासी म रूवाप नइ राहय। उल्टी, मुड़ पीरा, कमजोरी आ जथे। कोथा-कोथा पीराथे अउ आंखी के संगे-संग देह ह पिवरा दिखथे। पिवरी के जानबा होय के बाद तुरते अस्पताल म इलाज कराना चाही। कतकोन मन गांवखरा दवई तको करथे।sangvari man ANJORE e paper ---- ade link le parhe..
गांवखरा दवई के उपर लोगन के विसवास ये पाए के हाबे कि आगू के समे म डाक्टर नइ रेहे ले इही गांवखरा दवई खाए ले पिवरी उड़ा जावत रिहिस। गांवखरा दवई बने काट नइ करे अइसे बात नइहे, बात समे के हाबे। अब जगा-जगा अस्पताल हे। गरीब मन बर खैराती अउ रूपिया वाला मन के परावेट अस्पताल। गांवखरा दवई के जानकार मन सिरागे हाबे अऊ लूट-खरोट वाला मन दुकान खोले बइठे हाबे। जीव बचाय बर तो सरी उदिम होथे, रोग लगे हाबे तव काट तो खोजे बर परही। फेर सियानी इही किथे रोग के कारन ल आगू काटे जाए।
जीलेवा पिवरी के सचरई ल देख के अब डाक्टरो मन काहत हावय कि खान-पान म बने जिकर करके धियान धरव। बात सिरतोन तको हे काबर कि जिनगी अमोल हे अउ हमर जीव बर हमी ल संसो करे बर परही। अब प्रसासन-सासन के गतर ल देखत इही सोला बात आए कि साव चेत करे ले ही देह बने रिही।
मंत्री-संत्री मन जेन कोति ले पिवरी के आरो पाथे तेने कोति राजनीति के रोटी सेके बर मसक देथे। होना जाना कुछू नही बड़े-बड़े भासन देके आ जथे। एक दूसर के मुड़ी म दोस ल थोपत रिथे। बिमरहा मन दुख भोगत अस्पताल म परे हाबे। घरवाला मन संसो फिकर म झुंझवाए रिथे। अऊ ये कोति अफसर, नेता सेखियावत जांच ऊपर जांच, धरना परदसन अउ कार्यवाही करे के ढोंग सुरू कर देथे।
सोचे के बात आय कि जेकर बुता हे सबर दिन पानी अउ नाली के जांच करे के वोमन अब जांचत हाबे। बीमारी सचरे के आगू कहां गे रिहिस हाबे। बीमारी सचरे के बाद सिविर लगा के जगा-जगा पानी के जांच के करना, लोगन मन के डाक्टरी जांच करवाना। पियास लागे के बाद कुआं कोड़ई ह पढ़े-लिखे अउ जुमेदार मनखे मन के काम नोहे। प्रसासन करा सबो सुविधा हाबे रोज पानी के जांच कर सकत हे, नाली के सफाई कर सकत हे अउ सबले बड़े बात उही मन काहत हे कि खराब खाना नइ खाना चाही तव जगा-जगा म खुले खाए-पिये के जिनिस के दुकान के जांच होना चाही। साल भर के टेक्स झोके हव तो साल भर ये बुता काबर नी होवे। जागरूक जनता ह समय म सरकार ल टेक्स चुहाय हाबे। तव का पिवरी ले मरइया जनता ल सरकार कोति ले ये बीमारी इनाम समझे जाए, आखिर जनता के मउत के जुमेदार कोन हे?
01 anjore


text:
का फइदा अइसन छत्तीसगढ़ी बोलइया-समझइया विधायक होय ले विधान सभा म तो सवाल-जवाब छत्तीसगढ़ी म होबे नइ करें। आन दरी ले ये पइत जादाच आसरा रिहिस नवा विधायक मन ले, सुरू म इही लागत रिहिसे के विधानसभा के सदस्या लेवत बखत छत्तीसगढ़ी भाखा ले विधानसभा गुंज जही फेर छत्तीसगढ़िया मन के ये सपना ह सपनाच रइगे। छत्तीसगढ़ी म सपथ लेवइ ह दसे-बारा म अटकगे छत्तीसगढ़ी के आकड़ा छत्तीस तक तको नइ पहुंचिस। अइसने लोकसभा म चुनके गे गियारा सांसद मन ले तको रिहिसे फेर उहां आठवां अनुसूची के सेती अबिरथा होगे। बोलइया मन तो इहू काहत हे के आठवां अनुसूची ओखी भर होइसे, छत्तीसगढ़ी के छोड़े अऊ आन भाखा नइ आतिस तव कइसे करतिस? सोचे अउ समझे के बात आए जेन ल पीरा रिथे वो बोंबिया डारथे, नइये तिकर तो गोठे छोड़व।
तातेतात अबही छत्तीसगढ़ विधान सभा सत्र आयोजित होय रिहिसे। जेमा छत्तीसगढ़ी म सवाल-जवाब के दुकाल परे रिहिस हाबे। जानबा होवय के इही विधान सभा ह छत्तीसगढ़ी शब्दकोस छपवा के गजब वाहवाही बटोरे हाबे। एक नही, दूदी ठिन किताब छपा ठरिस राजभासा आयोग के मारफत ले। ओ शब्दकोस के विधान सभा ह का उपयोग करत हाबे तेला उही जाने। अपने मन हिरक के नइ देखत होही तइसे लागथे। बने मनसा लेके बनाय रितिस शब्दकोस तब आज ले छत्तीसगढ़ी ह कामकाज के भाखा बन जतिस।
दूसर मन ला माने बाहिर ले आए बड़का अफसर मन ल येमा काम करे म भले अड़चन आही। फेर अड़चन ल दूरिहाय बर विधान सभा तो खुदे शब्दकोस बनाये हाबे तव ओकर उपयोग करंय न। अइसे घलोक नइहे के सबो बाहिर के अफसर हाबे, छत्तीसगढ़िया मन घलोक बड़े-बड़े पद म हावे, होहू मन छत्तीसगढ़ी म गोठियाथे-बतराथे। फेर काम करत बखत छत्तीसगढ़ी के उपयोग नइ करे एकर कारन हे के ओमन तीन बघवा छपे कागज के आदेश ल मानथे। अउ आदेश करइया मन विधान सभा म खुदे हिन्दी म सवाल-जवाब करथे तव दूसर मनके का असरा करबोन।


text:
कहानी -
सुरेश सर्वेद
मतलाहा पानी
गाँव म जब ले राजनीति अपन पांव धरिस। गाँव के गाँव जम्मों निर्दयी अउ निष्ठुर होगे। लोक लाज के बात बिसर गे। सुवारथ अउ पाखण्ड अपन अउकात म आ गे। समारु ल राजनीति ले का लेना - देना पर गांव वाले मन ओकर बिगाड़ करे के निश्चय कर ले रहै। दू पारा के लड़ई म ओल पेराय लगीस। सरपंची चुनाव म जेन रामधीन चुनइस उहू समारु ल बदमाश कहाय अउ जउन मंगल हारिस उहू ओला बदमास कहय। समारु के परिवार मं रहय छै सदस्य छै बोट ले जीतिस रामधीन अउ छै बोट ले हारिस मंगल। मंगल के कहना रहय ये सबो वोट रामधीन ल मिलिस अउ रामधीन के कहना रहय ये छै बोट दीवान के परिवार के आय।
दीवान, दीवान रहिस। राजनीति के पक्का खेलइया। कभू ए डहर कभू ओ डहर। जेन तरफ परला भारी रहय उही म समा जाय। दीवान के चरितर ल सब जाने पर ओकर मेर बोले के अउ आदमी ल पटाया के अतेक गुन रहय के अपनेच बात ल सच कहवाय ले नइ चुके। सही सही बात तो इही रहिस के समारु के परिवार के जम्मों बोट रामधीन ल गे रिहीस अउ दीवान के परिवार के बोट चुनाई म हारे मंगल ल गे रिहीस। पर दीवान एक डहर रामधीन ल कहाय मंय मोर परिवार समेत तोला बोट दे हंव तब तंय जीत पाय अउ दूसर डहर रामधीन ल कहाय मोर घर के जम्मों वोट गिस तो हे पर का करबे तोला समारु के परिवार के वोट नई मिल पाइस तेकर सेती तंय हार गेस।
दूनों पारा के बीच म रहय समारु के घर बारी। जीते रामधीन पंचाइत म बइठते ही परस्ताव लाइस के जेकर जेकर घर दुआर अतिक्रमण म बने हवय ओला तोड़ना हे। ऐकर साथ मंगल घलो दे लगिस। काबर के दूनों के दुश्मन बने रहय समारु। अउ गांव भर म ककरो घर दुआर अतिक्रमण के चपेट म आये केसंभावना बने त ओ रहय समारु के घर दुआर। माथा पीट लीस समारु। कोन - कोन ल समझाय के ओहा जीतइया ल बोट दे हे। कलेचुप रहय अउ मन - मन फिकर म जरत रहय। जब ले पंचाइत म अतिक्रमण तोड़े के बात चले लगिस तब ले समारु ल अपन उजाड़ दिखे लगीस। मेहनत - मजदूरी करके परिवार के पेट पोसने वाला करे त करे का। काकर - काकर संग लड़े। गाँव भर के लोगन सरपंच के पक्ष म। समारु ल पंचाइत म बलाये गिस। समारु एक कोंटा म जा के बइठ गे। सरपंच किहिस - समारु, तंय अतिक्रमण करके घर बनाये अउ बारी रुंधे हस। तोला बारी के रुंधना अउ घर दुआर ल तोड़े ल परही।
- मंय कते मेर अतिक्रमण करे हंव। मंय तो उही ठीहा म घर बनाय हंव जेन ल पहले के सरपंच ह मोला दे हे। रहिस बात बारी के त आधा म मकान बनाय हंव अउ आधा म बारी हे।
- सब के तो परचा पट्टा हे, तोर काबर नइ हे। परचा पट्टा नइ हे मतलब तोर घर दुआर अउ बारी अतिक्रमण म बने हे।
- बीस बरिस होगे रहत। अब तुम्मन ल अतिक्रमण लगत हे। ये नियाव नई हे सरपंच साहेब।
- बीस बच्छर म चार चुनई आगे। अलग - अलग सरपंच बइठगे पर तंय काबर परचा - पट्टा नइ बनवाय।
- अर्जी तो देय रहेव। नइ बनिस त मंय का करंव। कहू त अर्जी तहूं मन ले दे देहू।
- जइसे तोर मर्जी बोट बर चलिस वइसने मर्जी तंय अभू चलाना चाहत हस। जब जेन ल मन आय बोट दे दे अउ जब मन आये अर्जी दे दे।
- कसम किरिया खाके कहत हंव मंय अर्जी देय रहेवं अउ बोट घला आपेच ल दे रहेवं।
- हम तोर बात ल नइ पतियावंन।
- सही सही होथे, तुम्मन मानो के मत मानो।
- तोला अपन घर दुआर तोड़े ल परही। ये मोर निरनय नई हे। ये निरनय पंचायत के आवय। गाँव वाले मन के आवय।
समारु समझ गे ओकर सुनने वाला कोनो नइ हे। ओहर उठिस अउ अपन घर कोती आगे। बुधयारिन ओकर लुगई चांउर ल तोसकत रहय। अंगना म धम्मा ले ठाड़े खटिया ल गिरइस अउ ओमा बइठ गे। समारु के तेवर ल समझत बुधयारिन ल देरी नइ लगिस। पूछीस - का होइस पंचाइत म ...।
- का होही, मोर घर बारी ल तोड़े बर सब किरिया खा ले हे।
- तुमन कुछू नइ केहेव।
- कोनो सुने त न, पंचायइती राज आय। पंचायइत म जउन निरनय होगे उही आखिरी आय। चाहे ओहर तिनका भर सच भले मत हो।
- कब टुटही ...।
अब समारु रकबकागे। कहिस - तंय तो अइसे पूछत हस मानो तहूं पंचाइत के डहर हस। कइसे टुटजाही मोर घर दुआर। बीस बच्छर ले रहत आवत हंव।
कलेचुप होगे बुधियारिन। जानत रहिस। समारु सुधवा बर सुधवा हे अउ कहूं अपन म आ गे त ककरो नइ सुने। नाक के फुलगी म गुस्सा फनफनाथे अउ का करत हे तेकरो सुध नइ रहय। कलेचुप ओहर चाउर निमारे लगिस। समारु अब चुप बइठे म अपन अहित समझे लगीस पर करे ता करे का। ओला सुरता अईस मनसा। ननपन के संगवारी। परोसी गांव म जा के बस गे रिहीस। समारु मुड़ भर के लउठी ल धरे पहुंच गे मंनशा मेर। मंसा ननपन के संगवारी ल देख के बड़ खुश होइस। दूनों संगवारी गले लग के मिलिन। उंकर आंखी म आंसू आ गे। प्रेम के आंसू, अपनपन के आंसू, बहुत दिन बाद मिले के आंसू। मंसा किहिस - सब बने बने तो हे न समारु।
समारु ओकर ले अलग होवत किहिस - क बताव मंनसा। तहीं बने करे जउन मोर गांव ल छोड़ के आ गे।
- तोला तोर गाँव म का तकलीफ होगे।
- राजनीति , कुटनीति हावी होगे हे। आदमी के पहिचान आदमी नई कर पावत हे। भाई - भाई दुश्मन बनगे हे। मोर घर बारी ल टोरे के पंचाइत म निरनय होगे हे। नानकुन झोपड़ी बनाय हंव। लोगन मन के महल अटारी हे। मोर आंखी ककरो घर बारी म नई गड़े मोर झोपड़ी म जम्मों गांव वाले मन के आंखी गढ़ गे हे।
- अइसन काबर .... ?
- सरपंच कहिथे, चुनई के बेरा मंय उनला वोट नई दे हंव। हरोंडा मंगल कहिथे तंय वोट नई देस तेकर सेती मोर हार होइस।
- वोट तो स्वतंत्र निरनय हे। फेर येमा तोर झोपड़ी तोड़े के बात काबर।
- लोगन मन कहन लगे हे, मोर झोपड़ी बारी के पट्टा नई हे। जेन - जेन सरपंच बइठिन उनला अर्जी देंय। मोर परचा - पट्टा नई बनाइन त मंय का करवं। अब कहत हे ... मोर कर परचा पट्टा नई हे। अतिक्रमण म मंय निरमान करे हंव। बीस साल ले अंधरा मन ल नई दिखीस। अब दिखत हे।
मनसा ल सारी बात समझ आ गे। वोहर मुड़ भर लउठी ल देख के किहिस - कब टुटही तोर झोपड़ी ... ?
समारु अचरज म पड़गे। सोच के आय रिहीस - ओकर नानपन के संगवारी ओकर आंसू ल पोंछही। ओला सांत्वना देही पर इंही तो उही पूछे लगे रिहीस के कब टूटही तोर झोपड़ी । अचरज म मनसा डहर ल ओ देखे लगिस। मंनसा के सिरफ मुंह म ही नहीं आंखी ल घलोक हंसी दिखे लगीस। समारु के लउठी ल एक टक देख के किहिस - तोर मेर तो बड़ बड़े चीज हे अउ तंय डर्रावत हस ...।
आगू डहर मनसा कुछू कहितिस ओकर ले पहिली समारु ल समझ आगे। ओहर किहिस - मंय समझ गेंव संगवारी .. मंय समझ गेंव ...। अब मंय अपन ठउर लहुट हंव।
जब अपन गांव ले समारु चले रिहीस त निराश रिहीस। मन म पीरा अउ तन म सुस्त पन रिहीस। पर संगवारी घर ले लहुटत ओर मन म आशा, तन म जोस रिहीस। ओहर अपन गांव पहुंचिस। रद्दा म दीवान दिख गे। समारु अपन मेछाा ल जोर दार अइठिस। लउठी ल धरती म ठोकिस। समारु के रुद्ररुप ल देख के दीवान के सिट्टी पिटटी गुम होगे। समारु जे परकार के अपन रुप ल देखाय रिहीस। ओमा आक्रोश रिहीस। समारु दीवान ल टेरवा के देखत अपन घर मोहाटी म पहुंचिस अउ जोर - जोर से एक हाथ म धरे लउठी ल भुइंया म पटके अउ दूसर हाथ म मूंछ ल अइठत कहे लगीस - कोन माइ के लाल हे जउन मोर झोपड़ी ल टोरही ... आवव देखहूं तुम्हर राजनीति ल ...।
गांव के एक कान ले दूसर कान बात पहुंचिस। गांव के लोगन माजरा देखे खातिर समारु के घर कोती अइन। समारु के मइंता अउ भड़कते गिस। ओहर जोर - जोर से लउठी ल पटके लगीस। मेछा ल अइठ अइठ के ठाड़ कर डरिस। ओकर रौद्ररुप ल देख के गांव वाले मन के रुंआ कांपे लगीस। जउने मांजरा देखे ल अइस ओला लगीस - समारु के लउठी ओकरे मुड़ म गिरे बर तियार हे ...। सरपंच के कान तक बात पहुंचिस तब तक समारु के तेवर सातवां आसमान म चढ़गे रिहीस। सरपंच आरो ले असन समारु के घर कोती अइस। ओकर संग चार लंगुरुवा रिहीन। सरपंच ल देख के समारु किहिस - कइसे सरपंच, मोर झोपड़ी ल टोरे खातिर आय हस ?
सरपंच चुप .. ओकर एक चमचा किहिस - समय आही त तोला कहे ल नई परही टूट जाही तोर झोपड़ी ...।
समारु अपन पूरा औकात म आगे। जोरदार लउठी ल भुइंया म पटक। मूंछ ल अइठिस अउ थूंक दीस। समारु के अइसन रुप गांव म कभू कोनो नई देखे रिहीन। सिधवा ले महा सिधवा रिहीस समारु पर इहां तो आज ओकर अलगे रुप रिहीस। सरपंच ल समझत देरी नई लगीस। ओहर अपन चम्मच मन ल किहिस - चलो, जल्दी टरो इंहा ले ...।
संसकीत तो सबो के सबो होगे। ओमन लहुटे लगीन। समारु पूरा ताकत के साथ चिल्ला के किहिस - मोर झोपड़ी टोरे ल आय के पहिले अपन मुड़ म पागा बांध लेना ... मतलाहा पानी हवय ओला मंय साफ करहूं। अउ जोर दार फेर एक बार मुड़ भर के लउठी ल भुंइया म पटकीस ...।
जउन दिन ल ओ घटना घटिस। ककरो मुंह ले ये सुने ल नइ मिलीस के समारु अतिक्रमण म झोपड़ी बनाय हवै ....।
--
लेखक परिचय
सुरेश सर्वेद
जन्म - 07- 02 - 1966 ( सात फरवरी उन्नीस सौ छैंसठ )
पिता - श्री नूतन प्रसाद शर्मा
माता - श्रीमती हीरा शर्मा
पत्नी - श्रीमती माया शर्मा
जन्म स्थान - भंडारपुर ( करेला ), पोष्ट - ढारा
व्हाया - डोंगरगढ़,
जिला - राजनांदगांव छत्तीसगढ़
वर्तमान पता - सांई मंदिर के पीछे, वार्ड नं. - 16
तुलसीपुर, राजनांदगांव ( छत्तीसगढ़)
मोबाईल - 94241 - 11060
संपादक - साहित्यिक पत्रिका “विचार वीथी”
प्रकाशन - देश के विभिन्न पत्र - पत्रिकाओं में अनेक कहानियों का प्रकाशन एवं काशवाणी रायपुर सेअनेक कहानियों का प्रसारण।
प्रकाशित कृतियाँ - “मेरी चौबीस कहानियाँ”, “छन्नू और मन्नू”
प्रकाशक - छत्तीसगढ़ी "गरीबा” महाकाव्य लेखक
श्री नूतन प्रसाद शर्मा
“सपने देखिये” व्यंग्य संग्रह
लेखक श्री नूतन प्रसाद शर्मा।
आगामी प्रकाशन - “छत्तीसगढ़ी कहानी संग्रह”।


text:
वो दिन निहाली ह बिहिनिया बिहिनिया घाम तापत बइठे रीहिस, ततके म ओखर नाती ह आगे, अऊ डोकरा उपर झपाके कहात हावय, ए बबा महु ह पीएम बनहु, महु ल पीएम बना दे, का का करे ल पड़ही बता देतेस त वइसने वइसने कर दुहुं।
ओखर गोठ-बात ल सुन के वो तीर जतका झन रीहिस ततका जम्मो झन हांस डारिन, फेर सरजू ह कीहिस अबे ते हा बने बढ़ लिख ले बड़े बन जा तब पीएम बनबे, अभी त तोर उमर ह नहीं होय हावय, पीएम बने बर पढ़ई लिखई के संग चुनाव घलो जीते ल पड़थे।
फेर निहाली के नाती कहां मानने वाला हे वो ह कहे लागीस। हमर देस के पीएम मनमोहन सिंह ह त कभु चुनाव नहीं लड़े हे फेर कइसे बनगे। वोला कोन समझातीस।
बात ल टारे बर जीवराखन ह कही दिस, जा भाग एमेर ले बड़े-बड़े तीर नहीं लागय। फेर वोहा कहां मानने वाला हे जतका रेडिया टीवी म सुने हे ततके ल बपरा ह जानथे। कहे लागीस वाह महु ल पीएम बनना हे। भाजपा वाला मन ह नरेन्द्र मोदी ल पीएम बना दे हावय अऊ कांग्रेस ह घलो राहुल गांधी ल पीएम बनाबो काहत हे। ए बबा मोला ते हा पीएम बना दे न गा। तोर का बिगड़ही तेहा हौ कहा तहा ले सब ल मै ह मना लुहु। मोरो टीवी म फोटो आही। मे ह टीवी म देख देख के जान डारे हौ पीएम कइसे बनथे। फेर वोला कोनो समझा नहीं सकीस, साफ कही दिस वोखर संग पढ़ईया जम्मो लइका मन ह तैयार हे। वो ह किलास म का स्कूल म अउवल आथे अब त गांव वाला मन ह घलो कथे के निहाली के नाती अड़बड़ होशियार हे। निहाली के नाती के जिद ह बाढ़तेच जात रीहिस पढ़ई लिखई ल छोड़ ओखर पूरा ध्यान ह पीएम म लग गे।
खवई पीडई, खेलई, कुदई सब ल भुला दे हावय एकेच ढन रट लगाय हावय सब झन ह टीवी वाला ल कहाव के निहाली के नाती समारू ह पीएम हे। ओखरे फोटो छपही। गांव वाला मन असकटा गे त भुलवारे बर वोला कही दिस ले आज ले तै पीएम होगेस। अतका ल सुन के समारू ह खुश होगे हावय अऊ स्कूल मर म तावत रथे मैं पीएम बनगेव मैं पीएम बनगेव। अब वोलो कोन समझावय के पीएम का होथे। भाजपा ह एखर पहिली लालकृष्ण आडवानी ल पीएम इन वेटिंग घोषित करें रीहिस, आज तक बपरा ह वेटिंग म लगे हे।